

**Anul 2023 – numărul 50**

**11 – 15 decembrie**

******

***Din conținutul acestui număr*:**

[Repere din agenda publică a conducerii Instituţiei Prefectului - Judeţul Hunedoara în perioada 11 – 15 decembrie 2023 3](#_Toc153533861)

[Selecție de Acte normative apărute în Monitorul Oficial al României în perioada 11 – 15 decembrie, 2023 4](#_Toc153533862)

[Comunicate de presă ale Guvernului României 7](#_Toc153533863)

[Sănătatea Comportamentală prin Rețeaua Comunitară ”Ai grijă de sănătatea ta!”, proiect de educație sanitară în 20 de comunități 7](#_Toc153533864)

[Premierul Marcel Ciolacu: Apreciem munca organizațiilor non-guvernamentale și vom păstra transparența și predictibilitatea mecanismului de sponsorizări 8](#_Toc153533865)

[Reprezentanții Guvernului și cei ai sindicatelor din sănătate au agreat o soluție mai simplă de ocupare a posturilor vacantate din sistemul medical 8](#_Toc153533866)

[Intervenția prim-ministrului României Ion-Marcel Ciolacu la Conferința privind reconstrucția Ucrainei și rolul strategic al României 9](#_Toc153533867)

[Premierul Marcel Ciolacu: Fondurile alocate pentru investiții sunt de peste 7% din PIB în bugetul pentru 2024 9](#_Toc153533868)

[Premierul Marcel Ciolacu: Vom transmite vineri, 15 decembrie, cererea de plată numărul 3 din Planul Național de Redresare și Reziliență 10](#_Toc153533869)

[Premierul Marcel Ciolacu: Dinamica excelentă a relațiilor dintre România și Kazahstan conferă potențial cooperării bilaterale în interconectarea Europei cu zona Mării Caspice 10](#_Toc153533870)

[Premierul Marcel Ciolacu: Prin bugetul pentru anul viitor continuăm măsurile noastre guvernamentale de creștere a puterii de cumpărare, susținere a investițiilor și întărire a disciplinei cheltuielilor publice 11](#_Toc153533871)

[Premierul Marcel Ciolacu: Guvernul României va continua să susțină puternic parcursul european al Republicii Moldova 11](#_Toc153533872)

[Informaţie Europeană 12](#_Toc153533873)

[NOUTĂȚI – Informații UTILE 12](#_Toc153533874)

[PIDS: Rezultatul preliminar al procesului de evaluare și selecție a Strategiilor de Dezvoltare Locală – Etapa a II-a a mecanismului DLRC 12](#_Toc153533875)

[ADR Vest: Comitetul de Monitorizare a Programului Tranziţie Justă, organizat în premieră în Regiunea Vest 13](#_Toc153533876)

[Comisia a aprobat modificarea Planului Strategic PAC al României pentru perioada 2023-2027 13](#_Toc153533877)

[Instrucțiune nouă în cadrul POIM 14](#_Toc153533878)

[PR Vest: Centralizatorul întrebărilor și răspunsurilor pentru ghidul privind revitalizarea și regenerarea urbană 14](#_Toc153533879)

[AFM: Bugetul destinat Programului Eficiență energetică în clădiri publice a fost rezervat integral în primele 6 minute de la deschidere 14](#_Toc153533880)

[Programele guvernamentale de creditare StudentInvest și FamilyStart vor continua și în 2024 15](#_Toc153533881)

[Ministerul Culturii: Deblocarea schemei de sprijin pentru industria cinematografică va aduce investiții de peste 200 de milioane de euro în România, anul viitor 16](#_Toc153533882)

[MCID: Noi domenii strategice naționale incluse în PNCDI IV 17](#_Toc153533883)

[MDLPA: A fost aprobată suplimentarea bugetelor pentru două programe naționale! 18](#_Toc153533884)

[Consultări Publice 18](#_Toc153533885)

[Valoarea tichetelor acordate în cadrul Programelor Rabla Plus, Rabla Clasic și Casa Verde Fotovoltaice va fi redusă în anul 2024 18](#_Toc153533886)

[Două ghiduri din cadrul PCIDIF, lansate în consultare publică 19](#_Toc153533887)

[MADR: Proiect de act normativ pentru susținerea activității crescătorilor din sectorul suin și avicol 21](#_Toc153533888)

[MADR: Proiect de act normativ pentru susținerea activității crescătorilor din sectorul bovinelor de carne și al bivolițelor 22](#_Toc153533889)

[PNRR 23](#_Toc153533890)

[PNRR: Calendarul apelurilor actualizat la data de 06.12.2023 25](#_Toc153533891)

[Apeluri – Finanțări 25](#_Toc153533892)

[Program Sănătate: S-a lansat apelul privind măsurile sistemice de planificare, monitorizare și control al calității programului de screening pentru boli hepatice cronice – etapa I 26](#_Toc153533893)

[ADR VEST: Șase noi apeluri de proiecte lansate prin PR Vest: peste 131 de milioane de euro pentru revitalizare și regenerare urbană în municipiile și orașele Regiunii Vest 26](#_Toc153533894)

[AFIR prelungește perioada de depunere a proiectelor pentru Schema de ajutor privind sprijinirea investiţiilor în noi capacităţi de producere a energiei electrice produsă din surse regenerabile pentru autoconsumul întreprinderilor din cadrul sectorului agricol și industriei alimentare până pe 31 ianuarie 2024 27](#_Toc153533895)

[AFIR a publicat versiunea finală a Ghidului solicitantului pentru intervenția DR-15 Investiții în exploatații pomicole 28](#_Toc153533896)

[MADR: Se prelungește depunerea solicitărilor de finanțare pentru producerea de ENERGIE destinată autoconsumului până la 31 ianuarie 2024 28](#_Toc153533897)

[PIDS: S-a lansat apelul noncompetitiv privind asigurarea alimentelor de baza/mese calde pentru persoanele defavorizate 29](#_Toc153533898)

[APIA: A început depunerea cererilor de acord pentru finanţare aferente schemei de ajutor de stat pentru reducerea accizei la motorina utilizată în agricultură pentru anul 2024 29](#_Toc153533899)

[POC: Erată la Instrucțiunea 68. În cadrul axei prioritare 1 - Cercetare & inovare a fost inclusă posibilitatea recepției la terminarea lucrărilor de construcții până la 31 mai 2024. 30](#_Toc153533900)

[MADR:A fost prelungită perioada de aplicare a prevederilor privind instituirea unei scheme de stat pentru reducerea accizei la motorina utilizată în agricultură 30](#_Toc153533901)

[Din Actualitatea Europeană 31](#_Toc153533902)

[UE abordează problema „capcanei dezvoltării talentelor” prin lansarea unei noi cereri de exprimare a interesului adresate regiunilor 31](#_Toc153533903)

[Apărarea democrației – Comisia prezintă o propunere care urmărește să scoată din penumbră influențele străine mascate 32](#_Toc153533904)

[Comisia publică prima listă a Uniunii privind medicamentele esențiale pentru a aborda situațiile de penurie 34](#_Toc153533905)

[Comisia Europeană anunță câștigătorii celei de a treia ediții a Premiului UE pentru siguranța produselor 35](#_Toc153533906)

[O propunere a Comisiei pentru consolidarea pieței unice prin eliminarea obstacolelor juridice și administrative din regiunile transfrontaliere ale Europei 36](#_Toc153533907)

[Omagiu al PE pentru Jina Mahsa Amini și mișcarea de protest a femeilor iraniene 38](#_Toc153533908)

[Materii prime critice: PE asigură aprovizionarea și suveranitatea UE 39](#_Toc153533909)

[PE propune norme privind candidații cap de listă înaintea alegerilor europene 40](#_Toc153533910)

Repere din agenda publică a conducerii Instituţiei Prefectului - Judeţul Hunedoara   
în perioada 11 – 15 decembrie 2023

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și subprefecților SZÉLL Lőrincz și Constantin FULGA:

| *Eveniment* | ***Data*** |
| --- | --- |
| *Întâlnire operativă cu șefii și coordonatorii structurilor de specialitate din Instituția Prefectului - județul Hunedoara.* | ***11 decembrie*** |
| *Întâlnire de lucru cu reprezentantul Autorității Electorale Permanente – Direcția Județeană Hunedoara.* | ***11 decembrie*** |
| *Vizită de lucru la amplasamentul fostei Termocentralei Mintia.* | ***12 decembrie*** |
| *Participare la concertul de colinde “Lumina Crăciunului” din Peștera Bolii.* | ***12 decembrie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, SJPI Hunedoara.* | ***13 decembrie*** |
| *Participare la conferința finală a proiectului „Just Transition Platform Groundwork: Oportunități economice sustenabile în Conurbația Jiului”.* | ***14 decembrie*** |
| *Participare la spectacol de colinde din comuna Bucureșci.* | ***14 decembrie*** |
| *Participare la deschiderea oficială a magazinului Dedeman din municipiul Petroșani.* | ***15 decembrie*** |
| *Participare la acțiunea caritabilă organizată de Dark Ravens Hunedoara.* | ***16 decembrie*** |
| *Participare la spectacolele de colinde din comunele Ilia și Romos.* | ***17 decembrie*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada 11 – 15 decembrie, 2023

**Monitorul Oficial, Partea I, nr. 1109 / 11 Decembrie 2023**

* Nr. **1228** / **8 Decembrie 2023**, Guvernul României - Hotărâre pentru prelungirea perioadei de aplicare a prevederilor Hotărârii Guvernului nr. 1.174/2014 privind instituirea unei scheme de ajutor de stat pentru reducerea accizei la motorina utilizată în agricultură.
* Nr. **373** / **8 Decembrie 2023**, Parlamentul României - Lege pentru aprobarea Ordonanței de urgență a Guvernului nr. 172/2022 privind dezvoltarea sistemului informatic MySMIS2021/SMIS2021+ și a aplicațiilor informatice MySMIS2021 și SMIS2021 pentru gestionarea fondurilor europene aferente perioadei de programare 2021-2027 și pentru completarea Legii-cadru nr. 153/2017 privind salarizarea personalului plătit din fonduri publice.
* Nr. **374** / **8 Decembrie 2023**, Parlamentul României - Lege pentru aprobarea Ordonanței de urgență a Guvernului nr. 11/2022 privind modificarea și completarea Legii nr. 259/2021 pentru aprobarea Ordonanței de urgență a Guvernului nr. 118/2021 privind stabilirea unei scheme de compensare pentru consumul de energie electrică și gaze naturale pentru sezonul rece 2021-2022, precum și pentru completarea Ordonanței Guvernului nr. 27/1996 privind acordarea de facilități persoanelor care domiciliază sau lucrează în unele localități din Munții Apuseni și în Rezervația Biosferei „Delta Dunării“.

**Monitorul Oficial, Partea I, nr. 1110 / 11 Decembrie 2023**

* Nr. **225** / **25 Aprilie 2023**, Autoritatea Națională pentru Protecția Consumatorilor - Ordin privind informarea consumatorilor de către operatorii economici care desfășoară activitate în mediul online.
* Nr. **377** / **8 Decembrie 2023**, Parlamentul României - Lege pentru aprobarea Ordonanței de urgență a Guvernului nr. 82/2022 privind unele măsuri pentru acordarea de granturi din fonduri externe nerambursabile pentru investiții destinate capacităților de prestare de servicii și retehnologizării, în vederea refacerii capacității de reziliență.

**Monitorul Oficial, Partea I, nr. 1111 / 11 Decembrie 2023**

* Nr. **109** / **29 Noiembrie 2023**, Guvernul României - Ordonanță de urgență privind înființarea, dezvoltarea și administrarea unui hub financiar la nivelul Ministerului Finanțelor.
* Nr. **6742** / **4 Decembrie 2023**, Ministerul Educației - Ordin pentru modificarea anexei la Ordinul ministrului educației nr. 6.463/2023 privind aprobarea Criteriilor generale de acordare a burselor și a altor forme de sprijin financiar de la bugetul de stat pentru studenții și cursanții din învățământul superior de stat, învățământ cu frecvență.

**Monitorul Oficial, Partea I, nr. 1112 / 11 Decembrie 2023**

* Nr. **1181** / **6 Decembrie 2023**, Casa Națională de Asigurări de Sănătate / Nr. **4594** / **11 Decembrie 2023**, Agenția Națională pentru Ocuparea Forței de Muncă / Nr. **880** / **6 Decembrie 2023**, Casa Națională De Pensii Publice / Nr. **1994** / **6 Decembrie 2023**, Agenția Națională de Administrare Fiscală - Ordin pentru aprobarea modelului, conținutului, modalității de depunere și de gestionare a formularului 112 „Declarație privind obligațiile de plată a contribuțiilor sociale, impozitului pe venit și evidența nominală a persoanelor asigurate“.

**Monitorul Oficial, Partea I, nr. 1113 / 12 Decembrie 2023**

* Nr. **21555** / **29 Noiembrie 2023**, Ministerul Cercetării, Inovării și Digitalizării - Ordin pentru modificarea și completarea Ordinului ministrului cercetării, inovării și digitalizării nr. 20.319/2023 privind aprobarea normelor metodologice de acordare a finanțării burselor de cercetare, a tipurilor de cheltuieli eligibile, precum și a modelelor documentelor necesare depunerii, contractării și monitorizării burselor de cercetare, respectiv a premiilor prin Programul „Henri Coandă“.

**Monitorul Oficial, Partea I, nr. 1114 / 12 Decembrie 2023**

* Nr. **1549** / **23 Noiembrie 2023**, MINISTERUL ENERGIEI - Ordin pentru aprobarea Normelor metodologice privind monitorizarea, evaluarea și controlul utilizării ajutorului de stat de către Societatea Complexul Energetic „Valea Jiului“ - S.A. pentru închiderea și punerea în siguranță a extracției de huilă din cadrul exploatărilor miniere Lonea, Lupeni, Livezeni și Vulcan.
* Nr. **1193** / **20 Octombrie 2023**, Consiliul Concurenței - Ordin pentru punerea în aplicare a Instrucțiunilor privind acordarea unui tratament favorabil întreprinderilor care recunosc săvârșirea unei practici comerciale neloiale prevăzute de Legea nr. 81/2022 privind practicile comerciale neloiale dintre întreprinderi în cadrul lanțului de aprovizionare agricol și alimentar.

**Monitorul Oficial, Partea I, nr. 1116 / 12 Decembrie 2023**

* Nr. **5329** / **29 Noiembrie 2023**, Ministerul Finanțelor / Nr. **2201** / **10 Octombrie 2023**, Ministerul Dezvoltării, Lucrărilor Publice și Administrației - Ordin pentru aprobarea Procedurii privind stingerea, prin compensare, a creanțelor fiscale ale contribuabililor, certe, lichide și exigibile față de bugetele locale, stabilite prin hotărâri judecătorești definitive, cu obligațiile fiscale/bugetare datorate bugetului de stat, precum și schimbul de informații între organele fiscale locale și organele fiscale centrale.

**Monitorul Oficial, Partea I, nr. 1118 / 12 Decembrie 2023**

* Nr. **380** / **11 Decembrie 2023**, Parlamentul României - Lege pentru modificarea și completarea art. 22 din Legea nr. 248/2005 privind regimul liberei circulații a cetățenilor români în străinătate.

**Monitorul Oficial, Partea I, nr. 1121 / 13 Decembrie 2023**

* Nr. **6005** / **5 Decembrie 2023**, Ministerul Investițiilor și Proiectelor Europene - Ordin privind modificarea și completarea Schemei de măsuri de ajutor de stat și de minimis pentru finanțarea investițiilor pentru dezvoltarea IMM care sprijină creșterea durabilă și crearea de locuri de muncă în cadrul Programului Tranziție Justă 2021-2027, aprobată prin Ordinul ministrului investițiilor și proiectelor europene nr. 3.996/2023.

**Monitorul Oficial, Partea I, nr. 1122 / 13 Decembrie 2023**

* Nr. **6756** / **6 Decembrie 2023**, Ministerul Educației - Ordin pentru aprobarea Metodologiei privind depășirea efectivelor formațiunilor de antepreșcolari, preșcolari sau elevi din unitățile de învățământ preuniversitar de stat.

**Monitorul Oficial, Partea I, nr. 1123 / 13 Decembrie 2023**

* Nr. **384** / **12 Decembrie 2023**, Parlamentul României - Lege pentru modificarea și completarea Ordonanței Guvernului nr. 82/2001 privind stabilirea unor forme de sprijin financiar pentru unitățile de cult aparținând cultelor religioase recunoscute din România.
* Nr. **385** / **12 Decembrie 2023**, Parlamentul României - Lege pentru modificarea și completarea Legii nr. 329/2003 privind exercitarea profesiei de detectiv particular.

**Monitorul Oficial, Partea I, nr. 1124 / 13 Decembrie 2023**

* Nr. **391** / **12 Decembrie 2023**, Parlamentul României - Lege pentru aprobarea Ordonanței de urgență a Guvernului nr. 4/2023 privind stabilirea unor măsuri de restituire a unor contribuții de asigurări sociale de sănătate.
* Nr. **865** / **29 Noiembrie 2023**, Casa Națională De Pensii Publice - Ordin privind reglementarea modalităților de certificare a copiilor documentelor care atestă vechimea în muncă realizată anterior datei de 1 aprilie 2001 și a copiilor documentelor care atestă perioadele asimilate, precum și a existenței beneficiarilor nerezidenți

**Monitorul Oficial, Partea I, nr. 1125 / 13 Decembrie 2023**

* Nr. **6760** / **7 Decembrie 2023**, Ministerul Educației - Ordin privind organizarea simulării evaluării naționale pentru absolvenții clasei a VIII-a și a simulării probelor scrise ale examenului național de bacalaureat, în anul școlar 2023-2024.

**Monitorul Oficial, Partea I, nr. 1126 / 13 Decembrie 2023**

* Nr. **1251** / **8 Decembrie 2023**, Guvernul României - Hotărâre privind organizarea și funcționarea Oficiului pentru Licență Industrială, precum și pentru completarea anexei nr. 1 la Hotărârea Guvernului nr. 832/2022 privind stabilirea atribuțiilor, organizarea și funcționarea Cancelariei Prim-Ministrului.
* Nr. **3612** / **28 Noiembrie 2023**, Ministerul Culturii - Ordin pentru aprobarea Regulamentului de organizare și funcționare a Comisiei Naționale pentru Salvgardarea Patrimoniului Cultural Imaterial.

**Monitorul Oficial, Partea I, nr. 1127 / 14 Decembrie 2023**

* Nr. **6755** / **6 Decembrie 2023**, Ministerul Educației - Ordin privind aprobarea Metodologiei de organizare a programului „Săptămâna verde“.
* Nr. **38** / **28 Noiembrie 2023**, Autoritatea de Supraveghere Financiară - Normă privind asigurarea obligatorie a locuințelor împotriva cutremurelor, alunecărilor de teren și inundațiilor.

**Monitorul Oficial, Partea I, nr. 1130 / 14 Decembrie 2023**

* Nr. **6664** / **16 Noiembrie 2023**, Ministerul Educației - Ordin privind aprobarea programelor pentru susținerea Concursului național de ocupare a posturilor didactice/ catedrelor vacante/rezervate în învățământul preuniversitar.
* Nr. **6799** / **12 Decembrie 2023**, Ministerul Educației - Ordin pentru aprobarea Metodologiei privind reorganizarea unităților de învățământ preuniversitar cu personalitate juridică și pentru aprobarea Calendarului activităților privind reorganizarea unităților de învățământ preuniversitar pentru anul școlar 2024-2025.
* Nr. **6800** / **12 Decembrie 2023**, Ministerul Educației - Ordin pentru aprobarea Metodologiei privind procesul de organizare a rețelei școlare a unităților de învățământ preuniversitar și pentru aprobarea Calendarului operațiunilor de organizare a rețelei școlare pentru anul școlar 2024-2025.

**Monitorul Oficial, Partea I, nr. 1131 / 14 Decembrie 2023**

* Nr. **398** / **13 Decembrie 2023**, Parlamentul României - Lege privind stimularea horticulturii în medii controlate și a horticulturii urbane.
* Nr. **400** / **13 Decembrie 2023**, Parlamentul României - Lege pentru modificarea art. 7 lit. j) din Legea poliției locale nr. 155/2010.

*„j) constată contravenții și aplică sancțiuni pentru încălcarea normelor rutiere de către pietoni, bicicliști, conducători de mopede, trotinete electrice și vehicule cu tracțiune animală;”.*

**Monitorul Oficial, Partea I, nr. 1132 / 14 Decembrie 2023**

* Nr. **393** / **13 Decembrie 2023**, Parlamentul României - Lege privind statutul asistentului judecătorului.
* Nr. **404** / **13 Decembrie 2023**, Parlamentul României - Lege pentru aprobarea Ordonanței de urgență a Guvernului nr. 100/2022 privind aprobarea și implementarea Planului național de măsuri cu privire la protecția și incluziunea persoanelor strămutate din Ucraina, beneficiare de protecție temporară în România, precum și pentru modificarea și completarea unor acte normative.

**Monitorul Oficial, Partea I, nr. 1133 / 14 Decembrie 2023**

* Nr. **507** / **14 Decembrie 2023**, Primul-Ministru - Decizie pentru modificarea anexei la Decizia prim-ministrului nr. 435/2022 privind înființarea Comitetului interministerial al cărbunelui pentru coordonarea implementării procesului de decarbonizare.

**COMPONENȚA Comitetului interministerial al cărbunelui**

|  |  |  |  |
| --- | --- | --- | --- |
| **Nr.crt.** | **Instituția publică** | **Numele și prenumele reprezentantului** | **Funcția** |
| 1. | Ministerul Economiei, Antreprenoriatului și Turismului | Ștefan-Radu Oprea  Flavius-Constantin Nedelcea | Ministru  Secretar de stat |
| 2. | Ministerul Finanțelor | Marcel-Ioan Boloș  Carmen Moraru | Ministru  Secretar de stat |
| 3. | Ministerul Investițiilor și Proiectelor Europene | Adrian Câciu  Andreea Anamaria Naggar | Ministru  Secretar de stat |
| 4. | Ministerul Energiei | Sebastian-Ioan Burduja  Pavel-Casian Nițulescu | Ministru  Secretar de stat |
| 5. | Ministerul Muncii și Solidarității Sociale | Simona Bucura-Oprescu  Mădălin Cristian Vasilcoiu | Ministru  Secretar de stat |
| 6. | Ministerul Mediului, Apelor și Pădurilor | Mircea Fechet Bogdan  Radu Balanișcu | Ministru  Secretar de stat |
| 7. | Instituția Prefectului — Județul Gorj | Iulian-Vasile Popescu | Prefect |
| 8. | Instituția Prefectului — Județul Hunedoara | Călin-Petru Marian | Prefect |
| 9. | Instituția Prefectului — Județul Dolj | Dan Diaconu | Prefect |
| 10. | Instituția Prefectului — Județul Mehedinți | Constantin-Alin Isuf | Prefect |
| 11. | Instituția Prefectului — Județul Vâlcea | Mihai Oprea | Prefect |

* Nr. **4201** / **14 Decembrie 2023**, Ministerul Sănătății - Ordin pentru aprobarea Metodologiei privind selecția bazată pe performanță a unităților sanitare cu paturi, beneficiare ale Fondului pentru calitatea serviciilor medicale, din cadrul reformei 1. Dezvoltarea capacității pentru gestionarea fondurilor publice din sănătate, componenta C12 - Sănătate, Planul național de redresare și reziliență al României.
* Nr. **4202** / **14 Decembrie 2023**, Ministerul Sănătății - Ordin pentru modificarea anexei la Ordinul ministrului sănătății nr. 2.933/2023 privind aprobarea Ghidului de finanțare pentru investiția specifică: I3.2 - Digitalizarea instituțiilor cu atribuții în domeniul sanitar aflate în subordinea Ministerului Sănătății din cadrul pilonului II: Transformare digitală - componenta 7: Transformare digitală, investiția: I3. Realizarea sistemului de eHealth și telemedicină.
* Nr. **4203** / **14 Decembrie 2023**, Ministerul Sănătății - Ordin pentru modificarea anexei la Ordinul ministrului sănătății nr. 2.300/2023 privind aprobarea Ghidului de finanțare pentru investiția specifică: I3.1 - Redimensionare, standardizare și optimizare a Platformei informatice din asigurările de sănătate (PIAS) din cadrul pilonului II: Transformare digitală - componenta 7: Transformare digitală, investiția: I3. Realizarea sistemului de eHealth și telemedicină.

**Monitorul Oficial, Partea I, nr. 1137 / 15 Decembrie 2023**

* Nr. **5316** / **27 Noiembrie 2023**, Ministerul Finanțelor/ Nr. **4013** / **23 Octombrie 2023**, Ministerul Investițiilor și Proiectelor Europene - Ordin privind aprobarea Instrucțiunilor de aplicare a prevederilor art. 9 alin. (1) și (2) din Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

**Monitorul Oficial, Partea I, nr. 1138 / 15 Decembrie 2023**

* Nr. **113** / **14 Decembrie 2023**, Guvernul României - Ordonanță de urgență privind modificarea unor acte normative în domeniul fondurilor externe nerambursabile aferente perioadei de programare 2021-2027.
* Nr. **114** / **14 Decembrie 2023**, Guvernul României -Ordonanță de urgență pentru modificarea și completarea Ordonanței de urgență a Guvernului nr. 92/2021 privind regimul deșeurilor.
* Nr. **116** / **14 Decembrie 2023**, Guvernul României - Ordonanță de urgență privind unele măsuri pentru gestionarea și evidențierea veniturilor curente ale bugetului public prin implementarea unor proiecte de digitalizare.

**Monitorul Oficial, Partea I, nr. 1139 / 15 Decembrie 2023**

* Nr. **115** / **14 Decembrie 2023**, Guvernul României - Ordonanță de urgență privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea și completarea unor acte normative, precum și pentru prorogarea unor termene.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Sănătatea Comportamentală prin Rețeaua Comunitară ”Ai grijă de sănătatea ta!”, proiect de educație sanitară în 20 de comunități

Proiectul ”Sănătatea Comportamentală prin Rețeaua Comunitară - Ai grijă de sănătatea ta!” a fost lansat astăzi, la Palatul Victoria, în cadrul unui eveniment organizat de Cancelaria Prim-ministrului României, în colaborare cu Fundația Centrul pentru Politici și Servicii de Sănătate.

Proiectul propune un model de medicină a stilului de viață (sănătate comportamentală) pentru prevenirea unor patologii cu impact negativ în indicatorii de sănătate din România (de exemplu: diabet, boli cardiovasculare, cancere). Punerea lui în practică va fi realizată de o echipă multidisciplinară (rețea) de profesioniști în sănătate și din domeniul social, care va acționa astfel încât îngrijirea corpului și educarea minții populației din comunitățile deservite să fie strâns conectate.

Evenimentul deschide dialogul dintre specialiștii din toate domeniile vizate (medici de familie, asistenți medicali comunitari, farmaciști, asistenți sociali, psihologi) și autoritățile centrale, județene și locale, care pot contribui la modelarea proiectului, evaluarea și viitoarea lui extindere și, astfel, la consolidarea rolului prevenției și al educației pentru sănătate în România.

„Lansarea unui proiect care conține aceste două componente – educația și sănătatea, extrem de importante pentru societatea românească - arată că poate exista un parteneriat real între administrație, ONG-uri, profesioniști din sănătate, pentru găsirea celor mai bune soluții pentru cetățeni. Sunt convins că proiectul lansat astăzi va aduce plusvaloare, mai ales în comunitățile care au acces mai greu la infrastructura medicală modernă și va reprezenta, totodată, un model de urmat și de alții. Vă felicit pentru inițiativă și vă asigur de tot sprijinul Guvernului pentru implementarea proiectului!”, a afirmat Mihai Ghigiu, șeful Cancelariei prim-ministrului, în deschiderea evenimentului.

Context:

Dezvoltarea structurală a prevenției și a medicinei stilului de viață, pe care pune accentul proiectul, este cerută de indicatorii de sănătate din România, precum speranța de viață la naștere, rata mortalității evitabile sau prin cauze tratabile, care clasează România pe ultimele poziții la nivel european. Ultimul raport al Comisiei Europene (”Profilul de țară în ceea ce privește sănătatea România, 2021”), scoate în evidență și faptul că aproape jumătate din totalul deceselor din România în 2019 pot fi atribuite factorilor de risc comportamentali, care includ consumul de tutun, alimentația nesănătoasă, consumul de alcool și nivelul scăzut de activitate fizică.

Proiectul Sănătatea Comportamentală prin Rețeaua Comunitară ”Ai grijă de sănătatea ta!” va acționa în 20 de comunități din 7 județe - Buzău, Călărași, Dâmbovița, Giurgiu, Ialomița, Prahova, Teleorman.

El este derulat de către Fundația Centrul pentru Politici și Servicii de Sănătate și este finanțat în cadrul Programului competitiv de granturi regionale „Solutions for Healthy Communities Grant” al MSD.

\*

Premierul Marcel Ciolacu: Apreciem munca organizațiilor non-guvernamentale și vom păstra transparența și predictibilitatea mecanismului de sponsorizări

Premierul Marcel Ciolacu a avut astăzi, la Palatul Victoria, consultări cu reprezentanți ai organizațiilor non-guvernamentale și ai companiilor care efectuează sponsorizări, în contextul modificărilor fiscale avute în vedere de Guvern cu privire la regimul sponsorizărilor.

”Guvernul României și eu, în calitate de prim-ministru, apreciem munca organizațiilor non-guvernamentale și impactul pe care proiectele acestora îl au pentru societatea românească. Dorim să păstrăm transparența și predictibilitatea mecanismului de sponsorizări, fără a aduce prejudicii acestui regim prin modificările legislative”, a afirmat prim-ministrul Marcel Ciolacu.

În urma discuțiilor purtate și a clarificărilor aduse de fiecare dintre părți s-a convenit ca formularul D177 va rămâne în vigoare, iar data până la care va putea fi utilizat de companii este 25 mai a anului, data de depunere a declarației de impozit. Prevederile privind acordarea procentului de 20% din impozitul pe profit datorat rămân nemodificate.

Guvernul României și organizațiile non-guvernamentale au reiterat importanța formularului D177 în transparența și trasabilitatea sponsorizărilor.

Un alt subiect clarificat în cadrul consultărilor de astăzi s-a referit la deductibilitatea sponsorizărilor acordate de microîntreprinderi și de persoanele care realizează venituri extra salariale. Urmare a clarificărilor aduse de reprezentanții Guvernului cu privire la modificarea regimului microîntreprinderilor, a fost agreat de comun acord faptul că modificările preconizate de Guvern nu vor afecta semnificativ nivelul sponsorizărilor.

Din partea Guvernului, alături de premierul Marcel Ciolacu au participat la discuții vicepremierul Marian Neacșu, ministrul Finanțelor Marcel Boloș, Șeful Cancelariei Prim-Ministrului, Alexandru-Mihai Ghigiu, consilierul de stat în Cancelaria Prim-Ministrului, Victoria Stoiciu, și secretarul de stat în Cancelaria Prim-Ministrului Mihai Constantin, purtător de cuvânt al Guvernului.

\*

Reprezentanții Guvernului și cei ai sindicatelor din sănătate au agreat o soluție mai simplă de ocupare a posturilor vacantate din sistemul medical

Premierul Marcel Ciolacu și reprezentanții sindicatelor din sănătate au agreat astăzi, în cadrul consultărilor de la Palatul Victoria, debirocratizarea procedurii pentru ocuparea posturilor din sectorul sanitar, care să fie aplicată începând de anul viitor. Pentru asigurarea continuității serviciilor medicale, va fi aprobată de Guvern o soluție legislativă care să permită ca fiecare post vacantat în sistemul public de sănătate să fie ocupat prin concurs, fără a mai fi nevoie de Memorandum adoptat în ședința de Guvern. Această măsură va simplifica procedura de ocupare prin concurs a posturilor vacantate din sistemul public de sănătate.

De asemenea, reprezentanții Guvernului și cei ai sindicatelor din sănătate au discutat găsirea unor soluții de angajare în sistemul public de sănătate a tinerilor medici specialiști.

Perspectiva creșterilor salariale pentru angajații din sistemul de sănătate și eliminarea inechităților salariale au fost, de asemenea, discutate, în contextul aprobării de către Guvern a proiectului de buget pentru anul viitor.

Consultările între reprezentanții Guvernului și cei ai sindicatelor din sănătate vor continua.

Din partea Guvernului, alături de premierul Marcel Ciolacu au participat la întâlnirea de la Palatul Victoria vicepremierul Marian Neacșu, ministrul Sănătății, Alexandru Rafila, șeful Cancelariei Prin-Ministrului, Alexandru-Mihai Ghigiu, secretarul de stat din Ministerul Finanțelor, Mihai Diaconu, consilierii de stat în Cancelaria Prim-Ministrului Carmen Orban și Minel Ivașcu.

\*

Intervenția prim-ministrului României Ion-Marcel Ciolacu la Conferința privind reconstrucția Ucrainei și rolul strategic al României

Relațiile dintre România și Ucraina vor ajunge în scurt timp la nivelul unui parteneriat strategic, iar o componentă esențială a acestui parteneriat îl va constitui centrul logistic care va fi organizat pe teritoriul României pentru reconstrucția și asistența Ucrainei, a arătat prim-ministrul României, Marcel Ciolacu, în mesajul transmis la deschiderea Conferinței privind reconstrucția Ucrainei și rolul strategic al României.

Evenimentul este organizat de think-tank-ul românesc New Strategy Center, sub patronajul Guvernului României, și are loc la Sinaia, în perioada 13-14 decembrie 2023. Conferința reunește reprezentanți guvernamentali, experți ai mediului academic și de analiză a relațiilor internaționale, înalți reprezentanți și diplomați, precum și mediul de afaceri din România, Ucraina, statele Uniunii Europene și NATO.

Premierul Marcel Ciolacu a evidențiat rolul strategic al României în sprijinirea Ucrainei atât în rezistența față de agresiunea militară ilegală și nejustificată a Rusiei, cât și în viitoarea reconstrucție a acestei țări. Prim-ministrul a amintit măsurile concrete luate de guvern, cum ar fi cele destinate creșterii capacității de transport, astfel încât România a reușit să transfere 70% din cerealele exportate de Ucraina spre piețele internaționale în acest an. De asemenea, șeful Executivului a evidențiat creșterea substanțială a nivelului de cooperare cu Ucraina spre un parteneriat strategic care are la bază proiecte concrete în domeniul infrastructurii de transport, inclusiv cu asistența și coordonarea partenerilor euro-atlantici ai României. Premierul Marcel Ciolacu a transmis un mesaj partenerilor internaționali interesați să participe la reconstrucția Ucrainei, în contextul în care proiectele de infrastructură transfrontaliere vor avea un impact major după terminarea conflictului și vor pune bazele unui veritabil centru logistic pe teritoriul Uniunii Europene, în România, destinat reconstrucției Ucrainei.

Premierul Ciolacu a salutat participarea online a omologului ucrainean, prim-ministrul Denys Shmyhal, și a adresat mulțumiri președintelui New Strategy Center, George Scutaru, pentru organizarea Conferinței, apreciind că astfel de evenimente sunt utile pentru sincronizarea strategiilor și planurilor privind sprijinul și reconstrucția Ucrainei.

\*

Premierul Marcel Ciolacu: Fondurile alocate pentru investiții sunt de peste 7% din PIB în bugetul pentru 2024

Prim-ministrul Marcel Ciolacu a primit astăzi, la Palatul Victoria, o delegație a Băncii Mondiale, condusă de Marina Wes, director regional pentru Uniunea Europeană.

Pregătirea bugetului pentru anul 2024 a ocupat un loc important în cadrul discuțiilor, premierul Marcel Ciolacu prezentând cu acest prilej obiectivele urmărite de Guvern în configurarea alocărilor bugetare pentru anul viitor.

*”Sumele direcționate către investiții ocupă o pondere importantă în structura bugetului pentru 2024, de peste 7% din PIB. Guvernul are în vedere, de asemenea, introducerea unui set de măsuri noi pentru combaterea evaziunii fiscale și înființarea unei structuri interinstituționale care să asigure coerența implementării acestor măsuri”,* a subliniat prim-ministrul român.

Nu în ultimul rând, premierul Marcel Ciolacu, a evidențiat eforturile făcute pentru creșterea ratei de absorbție a fondurilor europene, arătând că țara noastră va încheia actualul exercițiu financiar cu o rată de absorbție de aproximativ 97%.

Directorul regional al Băncii Mondiale Marina Wes a exprimat disponibilitatea Băncii Mondiale de a sprijini în continuare autoritățile române, atât în privința eficientizării politicilor de colectare fiscală, cât și în combaterea evaziunii fiscale.

\*

Premierul Marcel Ciolacu: Vom transmite vineri, 15 decembrie, cererea de plată numărul 3 din Planul Național de Redresare și Reziliență

Premierul Marcel Ciolacu a coordonat, astăzi, reuniunea Comitetului Interministerial de Coordonare a Planului Naţional de Redresare şi Reziliență, structură de lucru ce reunește ministerele și instituțiile cu atribuții în îndeplinirea angajamentelor asumate de Guvern, în cadrul PNRR.

”Vom transmite vineri, 15 decembrie, cererea de plată numărul 3 din Planul Național de Redresare și Reziliență, ceea ce înseamnă o finanțare de peste 3,1 miliarde de euro pentru România, care include prefinanțarea de 13% deja încasată. Prin îndeplinirea țintelor și jaloanelor asumate, dar și prin consultări cu reprezentanții Comisiei Europene, reușim să transformăm PNRR într-un instrument de reforme și de investiții de care românii au nevoie”, a afirmat prim-ministrul Marcel Ciolacu.

Cererea de plată numărul 3 are o valoare totală de 2,7 miliarde de euro (din care a fost scăzută prefinanțarea deja încasată) sub formă de granturi 1,9 miliarde de euro și 811 milioane de euro sub formă de împrumuturi și acoperă 74 ținte și jaloane aferente trimestrului III 2022 și trimestrului IV 2022.

În cadrul reuniunii au fost discutate țintele și jaloanele aferente cererii de plată 3, inclusiv cele opt jaloane care sunt în faza de finalizare, pentru care au fost propuse măsuri de urgentare a îndeplinirii acestora.

”Consiliul Uniunii Europene a evaluat pozitiv modificarea Planului Național de Redresare și Reziliență al României, în valoare de 28,5 miliarde de euro. A fost un efort colectiv al întregii echipe la nivel guvernamental și reprezintă un succes pentru România. Vă mulțumesc și vă asigur de întreaga mea susținere pentru buna gestionare și implementare a Planului, astfel încât banii alocați țării noastre prin PNRR să fie atrași în totalitate și investiți corect și eficient,” a declarat premierul Marcel Ciolacu.

Totodată, în cadrul reuniunii au fost discutate rezultatele misiunilor de audit realizate de către Autoritatea de Audit, la nivelul sistemului PNRR.

În plus, au fost discutați pașii următori după aprobarea modificării PNRR de către Consiliul Uniunii Europene, precum semnarea Actului adițional la Acordul privind contribuția financiară, actualizarea cadrului legal național și implementarea noului capitol REPowerEU, care va crește reziliența și independența energetică a României.

\*

Premierul Marcel Ciolacu: Dinamica excelentă a relațiilor dintre România și Kazahstan conferă potențial cooperării bilaterale în interconectarea Europei cu zona Mării Caspice

Prim-ministrul Marcel Ciolacu l-a primit astăzi, la Palatul Victoria, pe vicepremierul Republicii Kazahstan și ministru al Afacerilor Externe, Murat Nurtleu. La întrevedere au participat, de asemenea, viceprim-ministrul Marian Neacșu și ministrul Energiei, Sebastian-Ioan Burduja.

Premierul român a salutat traiectoria ascendentă pe care s-au înscris dialogul politic și cooperarea bilaterală, punctând că Republica Kazahstan este cel mai mare partener economic al României din Asia Centrală. O temă importantă abordată în cadrul întrevederii a fost cooperarea în domeniul energiei, cele două părți fiind de acord să încurajeze dezvoltarea cooperării în scopul de a spori securitatea aprovizionării pentru statele membre ale UE, dar și pentru Republica Moldova și Ucraina. În această privință, șeful Executivului român a subliniat importanța implicării Republicii Kazahstan în consolidarea rutei de transport internațional care să conecteze Marea Caspică și Marea Neagră.

”Dinamica excelentă a cooperării bilaterale conferă potențialul necesar proiectelor prin care România și Kazahstan pot contribui la dezvoltarea conectivității între Europa și Asia Centrală. Dacă ne raportăm la problematica securității energetice, reconfigurarea rutelor de transport și aprovizionare cu energie, inclusiv energie verde, reprezintă un obiectiv de interes atât în zona Mării Negre, cât și pentru zona Mării Caspice, iar România este pregătită să își asume un rol activ în această direcție”, a declarat premierul Marcel Ciolacu.

Cei doi oficiali au discutat, de asemenea, despre situația regională de securitate în contextul agresiunii Federației Ruse asupra Ucrainei.

\*

Premierul Marcel Ciolacu: Prin bugetul pentru anul viitor continuăm măsurile noastre guvernamentale de creștere a puterii de cumpărare, susținere a investițiilor și întărire a disciplinei cheltuielilor publice

Proiectul bugetului pentru anul 2024 și perspectivele de creștere ale salariului de bază minim brut pe economie garantat în plată au fost principalele teme ale reuniunii Consiliului Național Tripartit pentru Dialog Social, prezidată de premierul Marcel Ciolacu.

”Prin bugetul pentru anul viitor continuăm măsurile noastre guvernamentale de creștere a puterii de cumpărare, susținere a investițiilor și întărire a disciplinei cheltuielilor publice. Asigurăm resursele necesare pentru punerea în aplicare a noii legi a pensiilor, majorarea salariilor din educație, așa cum ne-am angajat, și susținerea tuturor drepturilor sociale. Fondurile alocate pentru investiții vor fi mai mari decât cele din 2023, ajungând la 7,2% din PIB. Bugetul pentru anul viitor va fi orientat spre dezvoltare, dar cu o importantă componentă economică”, afirmat premierul Marcel Ciolacu.

În cadrul consultărilor, ministrul Finanțelor, Marcel Boloș a prezentat proiectul de buget pentru 2024, fundamentat pe o creștere economică de 3,4% din PIB și având în vedere o rată a inflației la sfârșitul anului de 4,6%. Creșterea estimată a veniturilor se bazează pe aplicarea măsurilor de combatere a evaziunii fiscale, a aplicării soluțiilor de digitalizare și îmbunătățirea colectării. ”Așa cum am asigurat în repetate rânduri, nu vom crește taxe sau impozite”, a subliniat premierul Marcel Ciolacu.

Reprezentanții Guvernului, sindicatelor și patronatelor au avut consultări și cu privire la creșterea salariului de bază minim brut pe țară garantat în plată.

”Avem în vedere majorarea salariului minim pe economie cu un procent care să se reflecte în creșterea puterii de cumpărare a oamenilor, mai ales în contextul reducerii inflației”, a precizat premierul Marcel Ciolacu.

Guvernul a propus partenerilor sociali creșterea salariului de bază minim brut pe țară garantat în plată la nivelul de 3.700 de lei începând cu 1 iulie 2024, inclusiv pentru salariații din agricultură și industria alimentară, și menținerea nivelului de 4.582 de lei pentru angajații din sectorul construcțiilor.

O decizie cu privire la nivelul salariului lunar minim brut pe țară garantat în plată va fi luată la nivelul Guvernului după ce vor fi analizate propunerile patronatelor și sindicatelor.

\*

Premierul Marcel Ciolacu: Guvernul României va continua să susțină puternic parcursul european al Republicii Moldova

Prim-ministrul Marcel Ciolacu a avut, astăzi, o convorbire telefonică cu premierul Republicii Moldova, Dorin Recean.

Premierul Ciolacu a subliniat sprijinul activ pe care România îl acordă Republicii Moldova pentru începerea procesului de negociere a aderării la Uniunea Europeană, în contextul Consiliului European desfășurat în 14-15 decembrie 2023.

”Guvernul României va continua să susțină puternic parcursul european al Republicii Moldova și să fie partener de încredere în întregul proces de aderare”, a afirmat prim-ministrul României.

De asemenea, în cadrul dialogului telefonic, au fost discutate proiectele de cooperare bilaterală, în special în domeniile interconexiunilor energetice transfrontaliere și al asistenței financiare pe care România o acordă pentru dezvoltarea Republicii Moldova.

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției spaniole | **Președinția spaniolă a Consiliului UE:**  **1 iulie-31 decembrie 2023**  Spania deține pentru a cincea oară președinția Consiliului UE. Mottoul: „Europa, mai aproape” aduce în atenție spiritul apropierii umane, politice și instituționale.  Spania a identificat patru priorități pentru lucrările din perioada în care va deține președinția Consiliului:   * reindustrializarea UE și asigurarea **autonomiei** sale **strategice** deschise * înregistrarea de progrese în ceea ce privește **tranziția verde** și **adaptarea la schimbările de mediu** * promovarea unei **justiții sociale și economice sporite** * consolidarea **unității europene**   ***În ultimele decenii, Europa a arătat cât de mult poate face pentru Spania. A sosit momentul ca Spania să arate lumii cât de mult poate face pentru Europa. Țara noastră preia președinția prin rotație a Consiliului Uniunii Europene cu modestie și recunoștință, dar și cu ambiție, fiind hotărâtă să folosească acest instrument pentru a îmbunătăți viața cetățenilor.*** *- Prim-ministrul Spaniei, Pedro Sánchez, prezentarea priorităților politice ale președinției spaniole, 15 iunie 2023*   * [**Site-ul președinției spaniole**](https://spanish-presidency.consilium.europa.eu/en/) * [**Prioritățile președinției spaniole**](https://spanish-presidency.consilium.europa.eu/en/programme/priorities/) |

🏵🏵🏵

NOUTĂȚI – Informații UTILE

PIDS: Rezultatul preliminar al procesului de evaluare și selecție a Strategiilor de Dezvoltare Locală – Etapa a II-a a mecanismului DLRC

Autoritatea de Management pentru Programul Incluziune și Demnitate Socială (PIDS) 2021-2027 a publicat miercuri, 13 decembrie 2023, ***rezultatul preliminar*** al procesului de evaluare și selecție a Strategiilor de Dezvoltare Locală (SDL) – Etapa a II-a a mecanismului Dezvoltare Locală plasată sub Responsabilitatea Comunității (DLRC) propuse spre finanțare în cadrul mecanismului DLRC, mecanism implementat în conformitate cu art. 31-34 din Regulamentului UE nr. 1060/2021.

Conform documentului, au fost depuse spre evaluare 44 Strategii de Dezvoltare Locală pentru comunități marginalizate aflate în orașe/municipii cu populație de peste 20.000 locuitori. 42 Strategii de Dezvoltare Locală au vizat orașe situate în regiunile mai puțin dezvoltate și 2 Strategii de Dezvoltare Locală au vizat regiunea mai dezvoltată ( Bucuresti-Ilfov).

În urma procesului de evaluare, Comitetul de Selecție a stabilit Lista Strategiilor de Dezvoltare Locală ADMISE pentru finanțare din regiunile mai puțin dezvoltate și regiunea mai dezvoltată ( București-Ilfov), respectiv Strategiile de Dezvoltare Locală RESPINSE după cum urmează:

* Pentru regiunile mai puțin dezvoltate, 40 SDL ADMISE au fost selectate pentru finanțare, 2 SDL fiind respinse în etapele preliminare de evaluare (privind eligibilitatea, studiul de referință și parteneriatul);
* Pentru regiunea mai dezvoltată (regiunea Bucuresti-Ilfov), 2 SDL ADMISE au fost selectate pentru finanțare.

Conform comunicatului oficial, toate GAL-urile care au depus strategii spre evaluare, în zilele următoare vor fi notificate în scris (prin e-mail), cu privire la rezultatul procesului de evaluare, având posibilitatea să depună contestații în termenul menționat în cadrul notificării oficiale. Contestațiile vor fi depuse în scris (prin fax, e-mail sau la sediul AM PoIDS – str. Mendeleev nr.36-38, sector 1, București), cu menționarea în clar a criteriilor pentru care evaluarea este contestată, precum și argumentelor care susțin contestația.

**Documente**

[PIDS - Rezultatul preliminar al procesului de evaluare și selecție a Strategiilor de Dezvoltare Locală.pdf](https://www.fonduri-structurale.ro/descarca-document/65708)

**Rezultatul preliminar al procesului de evaluare și selecție a Strategiilor de Dezvoltare Locală - Etapa a II-a a mecanismului Dezvoltare Locală plasată sub Responsabilitatea Comunității (DLRC)**

**Lista Strategiilor de Dezvoltare Locală din regiunile mai puțin dezvoltate ADMISE pentru finanțare – punctajul obținut**

|  |  |  |  |  |  |
| --- | --- | --- | --- | --- | --- |
| **Nr. Crt.** | **CUI Solicitant** | **Denumire Solicitant** | **Denumire Strategie de Dezvoltare Locală** | **Nr. înregistrare** | **Punctaj obținut** |
| 5 | 38557719 | ASOCIATIA GAL URBAN CORVINIA HUNEDOARA | STRATEGIA DE DEZVOLTARE LOCALĂ A ASOCIAȚIEI GAL ASOCIATIA GAL URBAN CORVINIA HUNEDOARA | 204411/27.11.2023 | 9,84 |
| 31 | 46896180 | ASOCIAŢIA GRUP DE ACŢIUNE LOCALĂ URBAN CETATE DEVA | STRATEGIA DE DEZVOLTARE LOCALĂ SDL Gal Cetate DEVA | 204025/27.11.2023 | 8,85 |

Sursa: MIPE

\*

ADR Vest: Comitetul de Monitorizare a Programului Tranziţie Justă, organizat în premieră în Regiunea Vest

Cea de-a treia reuniune a Comitetului de Monitorizare a Programului Tranziţie Justă a ajuns în zonele în care se vor face investiții în cadrul programului. După două evenimente organizate la București, comitetul s-a întrunit în municipiul Hunedoara.

În prezența Andreei-Anamaria Naggar, Secretar de Stat în Ministerul Investițiilor și Proiectelor Europene, Alinei Costăchescu, Director general - Autoritatea de Management pentru Programul Tranziție Justă; a mai multor responsabili DG Regio, precum și a reprezentanților celor șase județe care vor beneficia de Programul Tranziție Justă, Comitetul de Monitorizarea a aprobat metodologia și criteriile de evaluare pentru două ghiduri:

* „Sprijinirea tranziției forței de muncă, Componenta - Sprijin pentru adaptarea la schimbare a lucrătorilor, întreprinderilor și antreprenorilor”;
* „Dezvoltarea întreprinderilor și a antreprenoriatului” – Componenta „Sprijin pentru creșterea durabilă a microîntreprinderilor și crearea de locuri de muncă”.

***Vă reamintim că, începând cu 20 decembrie, se vor putea depune proiecte pentru apelul „Dezvoltarea întreprinderilor și a antreprenoriatului” – componenta „Investiții pentru dezvoltarea IMM care sprijină creșterea durabilă și crearea de locuri de muncă”.***

Sursa: ADRVest

\*

Comisia a aprobat modificarea Planului Strategic PAC al României pentru perioada 2023-2027

Ministerul Agriculturii și Dezvoltării Rurale a anunțat miercuri, 13 decembrie 2023, faptul că modificările Planului Strategic pentru Politica Agricolă Comună (PAC) al României pentru perioada 2023-2027 au fost aprobate de către Comisia Europeană. Propunerea de revizuire, transmisă pe 17 octombrie, s-a concretizat în urma consultărilor desfășurate cu partenerii economici și sociali, reprezentând un pas esențial în adaptarea la nevoile actuale ale sectorului agricol.

Conform comunicatului oficial, Planul Strategic consolidat va îmbunătăți condițiile de accesare a plăților directe, atât pentru sectorul vegetal, cât și pentru cel zootehnic. Printre cele mai importante modificări din sectorul vegetal se regăsesc definiția fermierului activ aplicabilă pentru beneficiarii de plăți directe și flexibilizarea condițiilor prevăzute de GAEC 6 – Acoperirea minimă a solului pentru a evita solul descoperit în perioadele cele mai sensibile.

Pentru a răspunde nevoilor și solicitărilor formulate de fermierii din sectorul zootehnic, au fost propuse modificări ale schemelor existente pentru sectorul bovine și ovine, dar și o intervenție nouă care va veni în ajutorul crescătorilor de vaci: sprijin cuplat pentru venit – porumb pentru siloz.

**Documente**

[Plan-Strategic-PAC-2023-2027-versiunea-3.1.pdf](https://www.fonduri-structurale.ro/descarca-document/65706)

Sursa: MADR

\*

Instrucțiune nouă în cadrul POIM

Autoritatea de Management pentru Programul Operațional Infrastructură Mare publică [Instrucțiunea nr. 72/08.12.2023](https://mfe.gov.ro/wp-content/uploads/2023/12/d841d1eb8092abd838aaf9ee27b8c3b1.pdf) privind utilizarea metodologiei de cuantificare a valorii unor modificări contractuale în aplicarea Ordinului ministrului delegat pentru fonduri europene nr. 6906/23.11.2017.

Sursa:MIPE

\*

PR Vest: Centralizatorul întrebărilor și răspunsurilor pentru ghidul privind revitalizarea și regenerarea urbană

Agenția pentru Dezvoltare Regională (ADR) Vest, în calitate de Autoritate de Management pentru Programul Regional Vest 2021-2027 a publicat centralizatorul care cuprinde răspunsurile la observațiile și propunerile transmise în perioada de consultare publică pentru Ghidul solicitantului de finanțare, aferent Intervenției regionale 7.1 A – Revitalizare și regenerare urbană.

**Documente**

[Centralizator Q\_A Regenerare si revitalizare.pdf](https://www.fonduri-structurale.ro/descarca-document/65686)

Sursa: ADR Vest

\*

AFM: Bugetul destinat Programului Eficiență energetică în clădiri publice a fost rezervat integral în primele 6 minute de la deschidere

Luni, 11 decembrie 2023, ora 10:00, a demarat sesiunea de înscriere în cadrul Programului privind creșterea eficienței energetice și gestionarea inteligentă a energiei în clădirile publice.

Conform comunicatului oficial, bugetul destinat acestei sesiuni a fost rezervat integral, în primele 6 minute de la deschidere.

Scopul programului îl reprezintă creşterea eficienţei energetice a clădirilor publice şi îmbunătăţirea calităţii mediului prin reducerea emisiilor de gaze cu efect de seră, reducerea consumului anual de energie primară şi promovarea utilizării surselor regenerabile de energie.

„S-a încheiat înscrierea cu succes a 283 de dosare, în valoare de peste 1.200.000.000 de lei, în cadrul Programului Eficiență energetică în clădiri publice. Prin acordarea acestor finanțări autorităților locale se va reduce consumul anual de energie primară în clădirile publice. Și în acest an continuăm finanţarea investiţiilor pentru creşterea performanţei energetice a acestora și diminuarea efectelor poluării aerului asupra mediului şi a sănătăţii populaţiei”, a declarat președintele Administrației Fondului pentru Mediu, Laurențiu Adrian Neculaescu.

Finanţarea se acordă în procent de maximum 100% din cheltuielile eligibile ale unui obiectiv de investiţie şi în limita sumelor ce pot fi acordate pentru fiecare categorie de solicitanţi.

**Categoriile de solicitanţi eligibili sunt:**

a) unităţile administrativ-teritoriale organizate la nivel de comună, oraş,

municipiu, judeţ;

b) subdiviziunile administrativ-teritoriale ale municipiului Bucureşti;

c) instituţiile publice din subordinea/în coordonarea autorităţilor deliberative

ale administraţiei publice locale;

d) cluburile sportive de drept public și COSR, pentru baze sportive de drept

public aflate în administrarea, concesiunea sau folosința acestora;

e) unitățile publice centrale și/sau teritoriale cu atribuţii specifice în domeniul:

1. apărării drepturilor şi libertăţilor fundamentale ale omului, a proprietăţii

publice şi private, asigurarea ordinii publice, prevenirea şi combaterea faptelor

antisociale;

2. protecţia civilă şi gestionarea situaţiilor de urgenţă; apărarea împotriva

incendiilor şi protecţia civilă a populaţiei şi bunurilor.

**În cadrul unei sesiuni de finanţare, suma maximă care poate fi acordată unui solicitant, prin una sau mai multe cereri de finanţare, este:**

a) 6.000.000 lei pentru comune cu o populaţie de până la 5.000 de locuitori inclusiv;

b) 12.000.000 lei pentru comune cu o populaţie de peste 5.001 locuitori;

c) 16.000.000 lei pentru oraşe și pentru solicitanții: cluburile sportive de drept public și COSR și unitățile publice centrale și/sau teritoriale;

d) 28.000.000 lei pentru consilii judeţene;

e) 28.000.000 lei pentru municipiul de rang 0;

f) 28.000.000 lei pentru municipii de rang I;

g) 20.000.000 lei pentru municipii de rang II;

h) 24.000.000 lei pentru subdiviziunile administrativ-teritoriale ale municipiului Bucureşti.

Sursa: AFM

\*

Programele guvernamentale de creditare StudentInvest și FamilyStart vor continua și în 2024

Ministerul Familiei, Tineretului și Egalității de Șanse a anunțat faptul că programele guvernamentale de finanțare StudentInvest și FamilyStart se bucură de un interes crescut în rândul potențialilor beneficiari, studenți cu vârsta între 18 și 40 ani, respectiv familii cu vârsta între 18 și 45 de ani.

Cele două programe de creditare se derulează în acest moment prin intermediul băncilor partenere înscrise: Banca Centrală Cooperatistă CREDITCOOP împreună cu 26 de bănci cooperatiste din rețea, CEC Bank, Exim Banca Românească, Libra Internet Bank și Techventures Bank. Aceste bănci au demarat implementarea programelor StudentInvest și FamilyStart în luna noiembrie, după stabilirea normelor proprii de creditare, în baza legislației specifice în vigoare.

Conform comunicatului oficial, programele StudentInvest și FamilyStart vor beneficia de susținere bugetară și în anul 2024.

Ministerul Familiei, Tineretului și Egalității de Șanse a reamintit că, potrivit prevederilor Ordonanței de Urgență a Guvernului nr. 95/2022 privind aprobarea programelor guvernamentale de creditare „StudentInvest” și „FamilyStart”, precum și pentru modificarea art.128, alin. (1) din Legea nr. 272/2004 privind protecția și promovarea drepturilor copilului, cu modificările și completările ulterioare, art.2, alin. (4), respectiv art. 4, alin. (3) – „Creditul se acordă pentru o perioadă de maximum 10 ani, inclusiv perioada de grație”.

Sursa: MFTES

\*

Ministerul Culturii: Deblocarea schemei de sprijin pentru industria cinematografică va aduce investiții de peste 200 de milioane de euro în România, anul viitor

Ministerul Culturii a anunțat că Guvernul a adoptat procedura de gestionare şi verificare a proiectelor preluate, de încheiere a acordurilor de finanţare şi de efectuare a plăţilor aferente schemei de ajutor de stat privind sprijinirea industriei cinematografice de către Oficiul de Film și Investiții Culturale, și pentru modificarea și completarea Hotărârii Guvernului nr. 421/2018 pentru instituirea unei scheme de ajutor de stat privind sprijinirea industriei cinematografice.

Conform comunicatului oficial, acest act normativ reprezintă ultimul pas necesar pentru finalizarea procedurii care va permite achitarea datoriilor statului față de producătorii care au aplicat cu succes la schema de sprijin pentru producția de opere audiovizuale în anii anteriori, stimulând totodată investițiile în acest domeniu, în perioada următoare.

„Programul de sprijin pentru industria cinematografică instituit în 2018 s-a derulat pe parcursul a trei ani, atrăgând un număr total de 138 de proiecte, dintre care au fost aprobate 86 de proiecte în valoare totală de 101 mil EUR, fără ca furnizorul să elaboreze o procedură pentru decontarea acestor proiecte. De fapt, până astăzi, România era singura țară din Uniunea Europeană care nu derulează un program de atragere a investițiilor în domeniul producției de opere audiovizuale, deși numeroși producători din statele europene și din Statele Unite ale Americii și-au exprimat intenția de a produce în România, în anul 2024, filme și seriale având bugete totale de peste 200 milioane euro. Prin actul normativ adoptat astăzi, răspundem așteptărilor legitime ale industriei cinematografice, din două puncte de vedere: în primul rând, prin onorarea obligațiilor asumate de stat și neachitate timp de aproape patru ani și stimularea producțiilor audiovizuale, adică a investițiilor realizate pe teritoriul României”, a transmis ministrul Raluca Turcan.

***Maximum 45% din cheltuielile pentru producţia de opere audiovizuale, efectuate pe teritoriul României, susținute de stat***

Ajutorul de stat acordat în baza schemei constă în:

* decontări financiare nerambursabile în cuantum de 35% din totalul cheltuielilor eligibile realizate pe teritoriul României cu achiziţia, închirierea, fabricarea de bunuri şi/sau servicii ocazionate de producţia unei opere audiovizuale eligibile, precum şi cu onorariile, salariile şi alte plăţi către persoane fizice aferente implementării proiectului în România;
* decontări financiare nerambursabile în cuantum de 10% peste suma prevăzută anterior, cu condiţia ca producţia audiovizuală să promoveze o zonă geografică, un oraş sau România, destinaţiile şi obiectivele turistice româneşti din zona geografică sau oraşul promovat ori limba, tradiţiile şi obiceiurile româneşti în cadrul aceleiaşi producţii audiovizuale, iar desfăşurarea subiectului să fie explicită vizual.

Bugetul anual maxim al schemei este de 233 milioane lei, reprezentând echivalentul a aproximativ 46,86 milioane euro, iar valoarea maximă a ajutorului de stat nu poate depăşi 10 milioane euro pentru fiecare proiect finanţat. Numărul total estimat de beneficiari ai schemei este de 150 de producători.

***Sesiunea de anul viitor va asigura o alocare mai eficientă a fondurilor și maximizarea gradului de atragere a investițiilor***

Programul de sprijin derulat în sesiunile 2018, 2019 și 2020 a atras un număr total de 138 de proiecte, dintre care au fost aprobate 86 de proiecte, în valoare totală de 505 mil. lei (101 mil EUR).

Până în acest moment, Ministerul Culturii a preluat de la Ministerul Antreprenoriatului și Turismului:

* 31 de cereri de plată, în valoare totală de aproximativ 138 mil. lei (35,5 milioane EUR);
* 12 proiecte deja aprobate pentru finanțare, care așteaptă semnarea acordurilor de finanțare, în valoare totală de aproximativ 124 mil. lei. (25 mil. EUR) și
* 24 de proiecte rămase în analiză, în valoare totală de aproximativ 125 mil. lei (25 mil. EUR) .

Dintre acestea, 26 fac obiectul unor litigii aflate pe rolul instanțelor, 5 dintre acestea având sentințe definitive și 11 aflate în etapa recursului, în valoare totală de aproximativ 150 mil. lei (30 mil. EUR).

Ca urmare a neachitării ajutorului de stat la momentul la care era datorat, s-au calculat dobânzi penalizatoare, calculate începând cu anul 2022, în valoare totală de 2 milioane de lei.

Până la finalul anului, Ministerul Culturii, prin Oficiul de Film și Investiții Culturale va achita sumele datorate în baza a 2 dintre cele 5 sentințe definitive, în total 5,5 mil. lei, inclusiv dobânzi penalizatoare și va continua discuțiile aflate într-un stadiu avansat în ceea ce privește digitizarea întregului proces de comunicare cu beneficiarii și depunerea de documente.

Săptămâna viitoare vor fi desemnați, prin ordin de ministru, experții care vor face parte din Comisia de Film în România și, începând din luna ianuarie, aceștia vor relua analiza celor 31 de cereri de plată, în valoare totală de aproximativ 35,5 milioane EUR, precum și a celor 24 de cereri de finanțare rămase în analiză, în valoare totală de aproximativ 25 mil. EUR. În paralel, Oficiul de Film și Investiții Culturale va aduce la îndeplinire dispozițiile hotărârilor judecătorești definitive pronunțate până acum.

La începutul anului 2024, vor fi demarate consultări cu experții și industria de film, în vederea reformării procedurii de selecție a proiectelor, astfel încât sesiunea ce va fi deschisă anul următor să asigure o alocare mai eficientă a fondurilor și maximizarea gradului de atragere a investițiilor în România.

**Documente**

[Proiect de HG privind schema de sprijin pentru industria cinematografică.zip](https://www.fonduri-structurale.ro/descarca-document/65673)

Sursa: Ministerul Culturii

\*

\*

MCID: Noi domenii strategice naționale incluse în PNCDI IV

 Ministerul Cercetării, Inovării și Digitalizării a anunțat că Guvernul României a adoptat o hotărâre prin care este completat Planul Național Cercetare Dezvoltare și Inovare IV (PNCDI IV), prin asigurarea finanțării unor programe de cercetare prioritare, corelate cu Agenda Strategică de Cercetare a României și care să răspundă principalelor provocări din societate.

Astfel, au fost definite noi domenii strategice naționale de importanță deosebită în contextul geopolitic actual, precum securitate cibernetică, tehnologii cuantice, inteligență artificială, sisteme autonome.

„Am introdus noi instrumente în PNCDI IV pentru a consolida fundamentul inovării de succes: transferul tehnologic al rezultatelor cercetării în economie și societate. În egală măsură, încurajăm parteneriatele între institute de cercetare, universități şi mediul privat românesc, dar și parteneriatele internaţionale prin care entităţile de cercetare româneşti pot accesa fonduri”, a precizat Bogdan Ivan, ministrul Cercetării, Inovării și Digitalizării.

Conform comunicatului oficial, prin programele Tehnologii cuantice, Inteligență artificială și Sisteme autonome se vor crea soluții inovatoare, cu aplicabilitate în diverse sectoare ale economiei și societății, prin construirea și consolidarea unor sisteme integrate pentru cercetare-dezvoltare și inovare în aceste domenii. Obiectivele acestor programe sunt:

* întărirea capacității de răspuns a României la provocările în materie de securitate cibernetică din perspectiva CDI;
* construirea unui sistem integrat pentru CDI în domeniul tehnologiilor cuantice;
* susținerea CDI de vârf în domeniul inteligenței artificiale;
* crearea de tehnologii și soluții autonome, transpuse în inovații cu impact semnificativ în diverse domenii, cum ar fi transportul, industria, securitatea națională, sănătatea sau tehnologia spațială.

Totodată, prin introducerea Proiectelor de stimulare a integrării voluntare a organizațiilor de cercetare se urmărește reducerea fragmentării sistemului public de cercetare, prin încurajarea colaborării între principalii actori din sistemul de cercetare românesc – universități, institute ale Academiei Române, institute naționale de cercetare dezvoltare și alte organizații de cercetare) și acordarea unei finanțări competitive organizațiilor de cercetare în raport cu performanțele academice obținute.

Mai mult, instrumentul de finanțare CDI în medicină personalizată va răspunde provocărilor societale din domeniul sănătate atât prin prevenție, detecție precoce, tratament pentru menținerea calității vieții, cât și prin creșterea calității serviciilor medicale, prin medicina personalizată și dezvoltarea sistemului medical centrat pe pacient.

**Informații de context**

Planul Național de Cercetare, Dezvoltare și Inovare 2022-2027 (PNCDI IV), elaborat și administrat de Ministerul Cercetării, Inovării și Digitalizării, este principalul instrument de implementare a Strategiei Naționale de Cercetare, Inovare și Specializare Inteligentă 2022-2027 (SNCISI). PNCDI IV este un program multianual care asigură transparent și predictibil finanțarea sistemului național de CDI, în scopul modernizării, consolidării excelenței și creșterii relevanței acestuia pentru economie și societate.

Sursa: MCID

\*

MDLPA: A fost aprobată suplimentarea bugetelor pentru două programe naționale!

La propunerea Ministerului Dezvoltării, Lucrărilor Publice și Administrației (MDLPA), Guvernul a decis alocarea sumei de 500 de milioane de lei din Fondul de rezervă bugetară la dispoziția Guvernului, prevăzut în bugetul de stat pe anul 2023, pentru finanțarea Programului Național de Investiții „Anghel Saligny” (PNIAS), coordonat de MDLPA, și a Programului național de construcții de interes public sau social (PNCIPS), derulat de Compania Națională de Investiții (CNI).

Potrivit actului normativ, bugetul PNIAS va fi suplimentat cu 300 de milioane de lei pentru onorarea parțială a solicitărilor de transfer înregistrate începând cu luna septembrie, pentru realizarea obiectivelor de investiții finanțate prin acest program.

De asemenea, bugetul PNCIPS va fi suplimentat cu suma de 200 de milioane de lei pentru onorarea parțială a plăților restante înregistrate începând cu luna august 2023, aferente lucrărilor executate în vederea finalizării obiectivelor de investiții incluse în program.

Conform comunicatului oficial, actul normativ era necesar întrucât neefectuarea plăților la termen poate conduce atât la neîncadrarea în termenele asumate, la întârzieri în execuția lucrărilor, la costuri suplimentare determinate de conservarea și paza acestora, cât și la riscuri financiare generate de creșterile prețurilor.

Sursa: MDLPA

🏵🏵🏵

**Consultări Publice**

Valoarea tichetelor acordate în cadrul Programelor Rabla Plus, Rabla Clasic și Casa Verde Fotovoltaice va fi redusă în anul 2024

Ministerul Finanțelor a publicat miercuri, 13 decembrie 2023, un Proiect de Ordonanță de urgență privind unele măsuri fiscal bugetare în domeniul cheltuielilor publice, pentru consolidare fiscală, pentru modificarea și completarea unor acte normative precum și pentru prorogarea unor termene.

Conform notei de fundamentare, în anul 2024, cuantumul ecotichetului acordat prin ***Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, 2020 - 2024 (Rabla Plus)*** va fi de maxim **10.000 lei**. În anul 2023, cuantumul finanțării pentru acest program a fost de:

* 51.000 de lei pentru un autovehicul nou pur electric sau a unui autovehicul nou cu pilă de combustie cu hidrogen și 26.000 de lei pentru un autovehicul nou electric hibrid plug-in, în schimbul casării unui autovehicul uzat;
* 54.000 de lei pentru un autovehicul nou pur electric sau a unui autovehicul nou cu pilă de combustie cu hidrogen și 29.000 de lei pentru un autovehicul electric hibrid plug-in, care generează maximum 80 g CO2/km în sistem WLTP, pentru achiziționarea unui autovehicul nou, în schimbul casării a două autovehicule uzate;

De asemenea, tot în anul 2024, cuantumul primei de casare acordate prin ***Programul de stimulare a înnoirii Parcului auto naţional 2020 – 2024 (Rabla Clasic)*** va fi de maxim **3.500 lei** pentru achiziţionarea unei motociclete noi sau a unui autovehicul nou în schimbul casării unui autovehicul uzat, respectiv 5.000 lei pentru achiziţionarea unui autovehicul nou în schimbul casării a două autovehicule uzate. În anul 2023, prima de casare a fost 7.000 lei, respectiv 10.000 lei în cazul predării a 2 autovehicule uzate.

Mai mult, în anul 2024, finanțarea care se va acorda prin ***Programul privind instalarea sistemelor de panouri fotovoltaice pentru producerea de energie electrică, în vederea acoperirii necesarului de consum şi livrării surplusului în reţeaua naţională*** va fi de **10.000 lei/ solicitant**, spre deosebire de anul acesta când s-a acordat finanțare în cuantum de maximum 20.000 de lei./solicitant.

**Documente**

[Ministerul Finanțelor - Proiect OUG.zip](https://www.fonduri-structurale.ro/descarca-document/65707)

Sursa: Ministerul Finanțelor

\*

Două ghiduri din cadrul PCIDIF, lansate în consultare publică

Autoritatea de Management pentru Programul Creștere Inteligentă, Digitalizare și Instrumente Financiare 2021-2027, din cadrul Ministerului Investițiilor și Proiectelor Europene, împreună cu Organismul Intermediar pentru Cercetare, din cadrul Ministerului Cercetării, Inovării și Digitalizării, a lansat marți, 12 decembrie 2023, în consultare publică următoarele ghiduri:

***Sprijin pentru întreprinderi nou înființate inovatoare***

Apelul are două componente:

* Componenta 1 – Apel dedicat Sprijinului pentru întreprinderi nou inființate inovatoare din regiunile mai puțin dezvoltate (LDR)
* Componenta 2 – Apel dedicat Sprijinului pentru întreprinderi nou inființate inovatoare din regiunea mai dezvoltată (MDR)

Solicitanții eligibili sunt întreprinderile nou înființate inovatoare.

Bugetul alocat apelului de proiecte

* Componenta 1- LDR: Alocarea financiară pentru regiunile mai puțin dezvoltate în cadrul prezentului apel de proiecte este 40.000.000 euro FEDR+BS.
* Componenta 2 - MDR: Alocarea financiară pentru regiunile mai dezvoltate în cadrul prezentului apel de proiecte este 6.698.236 euro FEDR+BS.

Acțiunile sprijinite vizează creșterea investițiilor în noile tehnologii și inovare, promovarea inovării în cadrul întreprinderilor noi înființate inovatoare, creșterea performanței și a calității CDI, valorificarea rezultatelor CDI pentru creșterea capacității CDI și a competitivității economiei în România, fiind vizate proiecte pentru dezvoltarea de produse/procese/servicii inovative care se adresează întreprinderilor nou înființate inovatoare.

Perioada de consultare publică este de 20 zile lucrătoare, începând cu data de 12 decembrie 2023 și până pe data de 15 ianuarie 2024, ora 17.00.

*Eventualele observații/propuneri de modificare/completare, referitoare la acest ghid, vor fi transmise prin utilizarea formularului online, disponibil* [*aici.*](https://www.mcid.gov.ro/interes-public/consultare-publica-ghidul-solicitantului-sprijin-pentru-intreprinderi-nou-infiintate-inovatoare-in-cadrul-prioritatii-1-pocidif/)

***Digitalizarea sectorului culturii scrise prin creșterea volumului de carte realizat în format electronic și mobilizarea de noi audiențe prin utilizarea instrumentelor digitale***

Prezentul apel vizează proiecte cu aplicabilitate la nivelul regiunilor mai puțin dezvoltate ale României (LDR) și regiunea mai dezvoltată București-Ilfov (MDR).

Solicitanți eligibili: Întreprinderile care își desfășoară activitatea în domeniul de editare a cărților, au autorizat codul CAEN 5811 - Activități de editare a cărților și sunt înregistrați în „Catalogul Editurilor din România” al Bibliotecii Naționale a României.

Parteneri eligibili: Întreprinderi care au autorizat codul CAEN 5811 - Activități de editare a cărților.

Bugetul prezentului apel este de 1.500.000 euro. Împărțirea pe tipuri de regiuni a bugetului este următoarea:

* LDR – 1.164.976,64 euro FEDR+BS;
* MDR – 335.023,36 euro FEDR+BS.

Activități eligibile

* Activități aferente achiziționării de echipamente TIC și a altor dispozitive aferente, justificate din punct de vedere al implementării proiectului;
* Activități cu servicii de digitalizare;
* Activități de informare și publicitate: derularea activităților specifice de promovare și publicitate a sursei de finanțare și a finanțatorului, conform cerințelor specifice ale programului;
* Activități de management de proiect: coordonarea și monitorizarea activităților proiectului și a resurselor asociate, derularea acțiunilor de managementul riscului și intervenții pentru optimizarea implementării, etică, derularea activităților specifice pentru achiziții, raportare periodică a progresului, decontarea cheltuielilor și gestionarea relației cu finanțatorul (întocmirea de adrese, notificări, memorii, acte adiționale etc., după caz);
* Activități de achiziție a serviciilor de auditare intermediară/finală, financiară (conform reglementărilor naționale), tehnică (din perspectiva corespondenţei rezultatului proiectului cu Cererea de finanţare şi obiectivele PCIDIF), inclusiv din punct de vedere al securităţii aplicaţiei şi testarea nivelelor de securitate ale sistemului informatic, protecția informației şi asigurarea respectării reglementărilor privitoare la datele cu caracter personal;
* Activități pentru asigurarea accesibilității pentru persoanele cu dizabilități, în conformitate cu art. 9 din Convenția ONU privind drepturile persoanelor cu dizabilități, a egalității de șanse, egalității de gen și nediscriminării, în conformitate cu prevederile Cartei Drepturilor Fundamentale a UE.

Perioada de consultare publică este de 20 zile lucrătoare, începând cu data de 12 decembrie 2023 și până pe data de 15 ianuarie 2024, ora 17.00.

*Eventualele observații și sugestii se vor transmite pe adresa de email: secretariat.pocidif@mfe.gov.ro*

**Documente**

[PCIDIF - Ghid A1.1.intreprinderi nou infiintate inovatoare.zip](https://www.fonduri-structurale.ro/descarca-document/65696)

[PCIDIF - Transformarea digitală și furnizarea de servicii îmbunătățite în sectorul cultural.docx](https://www.fonduri-structurale.ro/descarca-document/65699)

Sursa: MIPE

\*

MADR: Proiect de act normativ pentru susținerea activității crescătorilor din sectorul suin și avicol

 MADR a postat în transparență decizională un proiect de Ordonanță de Urgență pentru instituirea unei scheme de ajutor de stat pentru susținerea activității crescătorilor din sectorul suin și avicol, în perioada 1 august 2022 – 31 august 2023, în contextul crizei provocate de agresiunea Rusiei împotriva Ucrainei.

Valoarea totală maximă estimată a schemei de ajutor de stat este de 126.694.400 lei, echivalentul sumei de 25,6 milioane euro pentru sectorul suin și 151.934.300 lei, echivalentul sumei de 30,7 milioane euro pentru sectorul avicol.

Cuantumul propus pentru ajutorul de stat este de 100 euro/UVM, echivalent în lei.

Coeficienții de conversie sunt prevăzuți în anexa nr. 1 la Regulamentul (UE) 2018/1091 al Parlamentului European și al Consiliului din 18 iulie 2018, respectiv: 0,3 UVM pentru porc gras, 0,5 UVM pentru suine de reproducție, respectiv scroafe și scrofițe, 0,007 UVM pentru pui de carne și pui eclozionați, 0,03 pentru pui de curcă și pui eclozionați de curcă, precum și 0,014 UVM pentru tineret de înlocuire și găini ouătoare, tineret de reproducție şi găini rase grele.

Măsura are la bază prevederile pct. 62 din Comunicarea Comisiei Europene de modificare a Cadrului temporar de criză și de tranziție pentru măsuri de ajutor de stat de sprijinire a economiei ca urmare a agresiunii Rusiei împotriva Ucrainei.

Astfel, se va institui o schemă de ajutor de stat cu caracter temporar pentru susținerea activității crescătorilor din sectoarele suin și avicol, în perioada 1 august 2022 – 31 august 2023, în contextul crizei provocate de agresiunea Rusiei împotriva Ucrainei, valabilă până la data de 30 iunie 2024, în scopul compensării pierderilor generate de creşterea preţurilor la furaje, combustibil și alte costuri.

Beneficiari ai schemei pot fi:

a) crescători de suine persoane juridice, întreprinderi individuale sau familiale, persoane fizice autorizate, precum și societăți agricole constituite în baza Legii nr. 36/1991 privind societăţile agricole şi alte forme de asociere în agricultură, cu modificările și compeltările ulterioare, care au desfășurat activitate de îngrășare și/sau reproducție a suinelor, în perioada 1 august 2022 – 31 august 2023;

b) crescători de păsări persoane juridice, întreprinderi individuale sau familiale, persoane fizice autorizate, precum și societăți agricole constituite în baza Legii nr. 36/1991 privind societăţile agricole şi alte forme de asociere în agricultură, cu modificările și compeltările ulterioare, care au desfășurat activitate de reproducție și/sau incubație și/sau creștere a păsărilor pentru carne sau ouă, în perioada 1 august 2022 – 31 august 2023.

**Informații suplimentare**

**CONDIȚIILE DE ELIGIBILITATE :**

* să dețină exploatație/exploatații autorizată/e sanitar – veterinar la data depunerii cererii de solicitare a ajutorului de stat;
* să fi desfășurat activitate de creștere și/sau reproducție a suinelor în perioada 1 august 2022 – 31 august 2023 în exploatații autorizate sanitar – veterinar cu un număr minim de animale echivalent unui ciclu de producție per capacitatea exploatației, pentru porc gras și/sau cu un efectiv mediu de minim 30% din capacitatea exploatației, pentru fermele de reproducție;
* să fi desfășurat activitate de reproducție și/sau incubație și/sau creștere a păsărilor în perioada 1 august 2022 – 31 august 2023 în exploatații autorizate sanitar – veterinar, pentru cel puțin o serie de pui de carne/pui de curcă/pui eclozionați de găină/pui eclozionați de curcă și /sau cu un efectiv mediu de minim 30% din capacitatea exploatației, pentru fermele de găini ouătoare (tineret și adulte) / pentru fermele de reproducție (tineret și adulte).

Ajutorul de stat se acordă beneficiarilor pentru capacitatea de producție în condiții minime de bunăstare deținută de beneficiar în perioada 1 august 2022 – 31 august 2023, echivalent UVM, în funcție de categoriile de suine/păsări.

Valoarea totală care poate fi acordată pentru fiecare întreprindere care își desfășoară activitatea în domeniul producției primare de produse agricole nu depășește echivalentul în lei a 280.000 euro.

Cursul de schimb valutar euro/lei pentru calcularea valorii totale maxime/ cuantumului este cel comunicat de Banca Națională a României la data de 1 august 2023, respectiv de 4,9334 lei/euro.

**Beneficiari potențiali:**

250 beneficiari cu 260.000 UVM capacitate de producție sector suine;

310 beneficiari cu 310.000 UVM capacitate de producție sector avicol.

**Perioada de depunere este de 30 zile lucrătoare**, de la data intrării în vigoare a prezentei ordonanțe de urgență, **iar termenul de plată propus este 30 iunie 2024**.

Fondurile provin de la bugetul de stat în limita prevederilor bugetare aprobate Ministerului Agriculturii şi Dezvoltării Rurale pe anul 2024.

Proiectul poate fi consultat aici: <https://www.madr.ro/proiecte-de-acte-normative/8651-proiect-oug-porc-si-pasare.html>.

Informații suplimentare [**aici**](https://madr.ro/comunicare/8652-proiect-de-act-normativ-pentru-sustinerea-activitatii-crescatorilor-din-sectorul-suin-si-avicol.html).

\*

MADR: Proiect de act normativ pentru susținerea activității crescătorilor din sectorul bovinelor de carne și al bivolițelor

 MADR a postat în transparență decizională un proiect de Ordonanță de Urgență prin care se instituie o schemă de ajutor de stat pentru susținerea activității crescătorilor din sectorul bovinelor de carne și al bivolițelor, în contextul crizei provocate de agresiunea Rusiei împotriva Ucrainei.

Valoarea estimată a schemei de ajutor este de 79.427.740 lei, echivalentul sumei de 16.100.000 euro, iar numărul estimativ al potențialilor beneficiari este de 6.000. Estimarea s-a realizat raportat la:

* **Un efectiv de circa 150.000 capete bovine de carne:**

100 euro/cap x 150.000 capete= **15.000.000 euro, respectiv 73.900.500 lei**

* **Un efectiv de circa 11.000 bivolițe**

**100 euro/cap x 11.000 capete = 1.100.000 euro, respectiv 5.419.370 lei**

Cuantumul propus pentru ajutorul de stat este de **100 euro/cap bovină carne/bivoliță.**

Măsura are la bază prevederile pct. 62 din Comunicarea Comisiei Europene de modificare a Cadrului temporar de criză și de tranziție pentru măsuri de ajutor de stat de sprijinire a economiei ca urmare a agresiunii Rusiei împotriva Ucrainei.

Astfel, se va institui o schemă de ajutor de stat cu caracter temporar pentru susținerea activității crescătorilor din sectorul bovinelor de carne și al bivolițelor din perioada 1 octombrie 2022 – 31 martie 2023, în contextul crizei provocate de agresiunea Rusiei împotriva Ucrainei, valabilă până la data de 30 iunie 2024, în scopul compensării pierderilor generate de creșterea prețurilor la furaje, combustibil și alte costuri.

**Beneficiari ai schemei pot fi:** crescători de animale – persoane fizice, persoane juridice, întreprinderi individuale sau familiale, persoane fizice autorizate, precum și societăți agricole constituite în baza Legii nr. 36/1991 privind societățile agricole şi alte forme de asociere în agricultură, cu modificările și completările ulterioare, care au în posesie permanentă bovine de carne și/sau bivolițe, înscrise în BND, în calitate de proprietar de animale şi/sau proprietar de exploatație.

***Informații suplimentare***

**CONDIȚIILE DE ELIGIBILITATE :**

* Să dețină la data de 31 martie 2023 bovine de carne și/sau bivolițe cu vârsta de minimum 12 luni, în exploatație cu cod ANSVSA și/sau în exploataţiile asociaţiilor/cooperativelor/grupurilor de producători în care au fost transferate temporar, înscrise în BND;
* Bovinele de carne și bivolițele pentru care se solicită ajutor de stat trebuie să fie înscrise/înregistrate în registrul genealogic al rasei, secţiunea principală sau suplimentară;
* Existența, în ziua anterioară datei de începere a perioadei de depunere a cererii, a cel puţin 50% din numărul de bovine de carne și/sau bivolițe deținut la data de 31 martie 2023.

Valoarea totală care poate fi acordată pentru fiecare întreprindere care își desfășoară activitatea în domeniul producției primare de produse agricole nu va depăși echivalentul în lei a 280.000 euro.

Cursul de schimb valutar euro/lei pentru calcularea valorii totale maxime / cuantumului este cel comunicat de Banca Națională a României la data de 1 august 2023, respectiv de 4,9334 lei/euro.

**Perioada de depunere este de 30 zile lucrătoare** de la data intrării în vigoare a prezentei ordonanțe de urgență, iar **termenul de plată** propus este **30 iunie 2024.**

Fondurile provin de la bugetul de stat, în limita prevederilor bugetare aprobate Ministerului Agriculturii şi Dezvoltării Rurale pe anul 2024.

Proiectul poate fi consultat aici: <https://www.madr.ro/proiecte-de-acte-normative/8650-proiect-oug-bovine-de-carne-si-bivolite.html>.

Informații [**aici**](https://madr.ro/comunicare/8653-proiect-de-act-normativ-pentru-sustinerea-activitatii-crescatorilor-din-sectorul-bovinelor-de-carne-si-al-bivolitelor.html).

Sursa:MADR

🏵🏵🏵

PNRR

MDLPA: Anunț cu privire la perioada de testare a înscrierilor la cursurile de formare în cadrul Investiției 3. Consolidarea capacității profesionale a specialiștilor și lucrătorilor în domeniul construcțiilor (COMPONENTA 5 – VALUL RENOVĂRII - Investiția 3):

Ministerul Dezvoltării, Lucrărilor Publice și Administrației, în calitate de coordonator de reformă/investiții gestionează printre investițiile cuprinse în cadrul Componentei 5 – Valul Renovării - Planul Național de Redresare și Reziliență și **Investiția 3. Consolidarea capacității profesionale a specialiștilor și lucrătorilor în domeniul construcțiilor prin elaborarea de cursuri de formare privind eficiența energetică a construcțiilor, pentru care este alocat un buget de 10 milioane de euro.**

**Obiectivul investiției este de a îmbunătăți competențele specialiștilor și a lucrătorilor din domeniul construcțiilor. Programele de formare vor consta în cursuri de formare profesională de scurtă durată, în contextul renovării energetice a clădirilor, organizate în diferite regiuni, care să asigure o acoperire cât mai uniformă pe întreg teritoriul României.**

Conform Anexei la Decizia de punere în aplicare a Consiliului de aprobare a evaluării planului de redresare și reziliență al României, prin implementarea Investiției 3 sunt vizate 2 ținte:

* Ținta nr. 108 Instituirea unor scheme de certificare în domeniul performanței energetice a clădirilor, având ca indicator cantitativ prin intermediul căruia se măsoară stadiul de îndeplinire 10 scheme de certificare în domeniul performanței energetice a clădirilor pentru lucrătorii și specialiștii în construcții.
* Ținta nr. 109 Cel puțin 8.000 de specialiști și lucrători obțin certificarea absolvirii cursurilor de formare în domeniul eficienței energetice, având ca indicator cantitativ prin intermediul căruia se măsoară stadiul de îndeplinire 8.000 de specialiști și lucrători din sectorul construcțiilor care să fi obținut certificarea absolvirii cursului de formare de scurtă durată în domeniul eficienței energetice.

Astfel, MDLPA a elaborat **12 scheme de certificare** care au fost promovate prin OMDLPA nr. 967/19.05.2023 și publicate pe pagina de internet a MDLPA la rubrica Programe de finanțare/Planul Național de Redresare și Reziliență/Componenta 5: [**https://www.mdlpa.ro/pages/investitiaI3consolidarecapacitateprofesionalaspecialistirenovareenergetica**](https://mdlpa.ro/pages/investitiaI3consolidarecapacitateprofesionalaspecialistirenovareenergetica)

**Cele 12 scheme sunt următoarele:**

1. Etanșeitatea la aer a anvelopei în clădirile nZEB;
2. Încercarea performanței de etanșeitate la aer
3. Anvelopa clădirii la standard nzEB. Evaluarea punților termice
4. Anvelopa clădirii la standard nZEB. Performanţa ferestrelor
5. Sisteme de ventilare mecanică cu recuperarea căldurii
6. Principii și soluții de utilizare a surselor regenerabile de energie în clădiri tip nZEB
7. Analiza clădirilor prin termoviziune - Investigarea în infraroșu
8. Renovarea energetică a clădirilor la standard nZEB
9. Proiectanți/consultanți de case pasive
10. Instalatori sisteme fotovoltaice
11. Etanșeitatea la aer a anvelopei în clădiri tip nZEB
12. Profesioniști în execuţie pentru casa pasivă

Astfel, pentru realizarea demersurilor necesare atingerii țintei 109 este necesară organizarea unei perioade de testare a pieței.

În perioada **12.12.2023-20.12.2023 solicitanții care doresc să participe la programele de formare în domeniul eficienței energetice** se pot înscrie în platforma MDLPA [www.mdlpa.ro/investitii/PNRR](http://www.mdlpa.ro/investitii/PNRR).

**Data și ora de începere a depunerii solicitărilor: 12.12.2023, ora 10.00**

**Data și ora de închidere a depunerii solicitărilor: 20.12.2023, ora 18:00**

Această perioadă de testare este necesară în scopul identificării interesului manifestat în alegerea participării la cursuri, de către grupul țintă.

**Solicitanții pot fi:**

* Specialiști cu activitate în construcții
* Întreprinderi care desfășoară activități în sectorul construcții (codurile CAEN care se regăsesc în diviziunile 41 Construcții de clădiri ([CAEN 412](https://caen.ro/grupa/412-lucrari-de-constructii-a-cladirilor-rezidentiale-si-nerezidentiale)- [Lucrări de construcții a clădirilor rezidențiale și nerezidențiale](https://caen.ro/grupa/412-lucrari-de-constructii-a-cladirilor-rezidentiale-si-nerezidentiale)), 43 [Lucrări speciale de construcții](https://caen.ro/diviziune/43-lucrari-speciale-de-constructii) ([CAEN 432](https://caen.ro/grupa/432-lucrari-de-instalatii-electrice-si-tehnico-sanitare-si-alte-lucrari-de-instalatii-pentru-constructii) - [Lucrări de instalații electrice și tehnico-sanitare și alte lucrări de instalații pentru construcții](https://caen.ro/grupa/432-lucrari-de-instalatii-electrice-si-tehnico-sanitare-si-alte-lucrari-de-instalatii-pentru-constructii), [CAEN 433](https://caen.ro/grupa/433-lucrari-de-finisare) - [Lucrări de finisare](https://caen.ro/grupa/433-lucrari-de-finisare), [CAEN 439](https://caen.ro/grupa/439-alte-lucrari-speciale-de-constructii) - [Alte lucrări speciale de construcții](https://caen.ro/grupa/439-alte-lucrari-speciale-de-constructii)) din secțiunea F - ”Construcții”, în diviziunea 71 Activități de arhitectură și inginerie; activități de testări și analiză tehnică)
* [**Ghidul de acces în aplicație**](https://mdlpa.ro/uploads/articole/attachments/657712287b8cb613160343.pdf)
* [**Scheme de certificare în domeniul performanței energetice a clădirilor pentru lucrătorii și specialiștii cu activitate în construcții**](https://mdlpa.ro/pages/investitiaI3consolidarecapacitateprofesionalaspecialistirenovareenergetica)

Sursa: MDLPA

\*

PNRR: Calendarul apelurilor actualizat la data de 06.12.2023

Ministerul Investițiilor și Proiectelor Europene a publicat, joi 14 decembrie, calendarul apelurilor PNRR, actualizat la data de 6 decembrie 2023.

**Documente**

[PNRR: Calendarul apelurilor actualizat la data de 06.12.2023](https://mfe.gov.ro/wp-content/uploads/2023/12/e2f977fd3782939b1a5e827494d42989.xlsx)

Sursa: MIPE

🏵🏵🏵

Apeluri – Finanțări

AFIR: 435 milioane euro din 20 decembrie prin AFIR pentru sectorul zootehnic și procesare agricolă și pomicolă

Agenția pentru Finanțarea Investițiilor Rurale anunță **lansarea sesiunilor de depunere** a solicitărilor de finanțare cu fonduri disponibile prin Planul Strategic pentru Politica Agricolă Comună 2023 – 2027 (PS PAC 2027) pentru **investiții în sectorul zootehnic** și în **procesarea produselor agricole și pomicole.**

*„Sesiunea pe care o vom deschide în acest an începând din data de 20 decembrie, oferă oportunități substanțiale de investiții în creșterea animalelor, dar și pentru protecția mediului și sănătatea publică. Încurajăm fermierii și procesatorii alimentari să depună proiecte creative și sustenabile, contribuind astfel la creșterea economică și la promovarea standardelor ridicate în sectorul agroalimentar. Echipa AFIR este deschisă pentru a ghida solicitanții de finanțare în procesul de depunere online și pentru a se asigura că proiectele primesc sprijinul necesar. Depuneți proiectele cu încredere și contribuiți la consolidarea viitorului agriculturii noastre.”*a menționat George CHIRIȚĂ, Directorul general al AFIR.

Perioada derulării sesiunii de primire a cererilor de finanțare este stabilită de către Autoritatea de Management din cadrul Ministerului Agriculturii și Dezvoltării Rurale. În mod similar, sunt stabilite și alocările financiare și pragurile de calitate aplicabile respectivei sesiuni.

Astfel, proiectele de investiții care se încadrează la intervenția **DR-20 Investiții în sectorul zootehnic**se depun on-line în perioada **20 decembrie 2023, ora 9:00 – 30 aprilie 2024, ora 16:00.** Alocarea financiară pentru **DR-20**este de**224.610.728 de euro**, împărțită pe componente distincte astfel: 67.383.218,40 euro pentru sector**bovine** (inclusiv bubaline), 98.828.720,32 euro pentru sector **suine**, 15.722.750,96 euro pentru sector **ovine-caprine,**22.461.072,80 euro pentru **păsări de curte** și alte animale de fermă, inclusiv **albinele** și 20.214.965,52 euro pentru **găini ouătoare** (investiții de modernizare pentru trecerea de la baterii îmbunătățite la sisteme alternative de creștere).

**Pragul de calitate lunar** pentru prima etapă de depunere este de **85 de puncte** pentru sectoarele *bovine, suine și păsări de curte*, de **80 de puncte**pentru *găini ouătoare* și de **70 de puncte**pentru sectorul *ovine-caprine*. Pragurile de calitate scad treptat, lunar până la **pragul minim**de**20 de puncte** pentru toate cele cinci componente.

Solicitările de finanțare pentru intervenția **DR-22 Investiții în condiționarea, depozitarea și procesarea produselor agricole și pomicole** se depun în intervalul **20 decembrie 2023, ora 9:00 – 30 aprilie 2024, ora 16:00**, fondurile disponibile pentru această sesiune sunt în valoare de **210.300.000 de euro**.

În cazul DR-22,**pragul de calitate lunar** aferent primei etape de depunere este de **85 de puncte**și scade treptat, în fiecare lună, până la**pragul minim de 15 puncte.**

Pentru întocmirea documentației necesare depunerii cererilor de finanțare, solicitanții au la dispoziție Ghidul solicitantului și anexele aferente celor două linii de finanțare, publicate pe pagina oficială de internet a Agenției, [**www.afir.ro**](http://www.afir.ro/), la secțiunea *Finanțare – click pentru acces direct la*[***intervenția DR-20***](https://www.afir.ro/domenii-de-interventie/detalii-si-anexe-dr-20/)*sau la*[***intervenția DR-22***](https://www.afir.ro/domenii-de-interventie/detalii-si-anexe-dr-22/). Reamintim, totodată, că depunerea proiectelor pentru ambele intervenții se face **on-line**pe site-ul [**www.afir.ro**](http://www.afir.ro/), iar pentru aceasta este necesară crearea unui cont de utilizator pe portal.

Sursa:AFIR

\*

Program Sănătate: S-a lansat apelul privind măsurile sistemice de planificare, monitorizare și control al calității programului de screening pentru boli hepatice cronice – etapa I

Ministerul Investițiilor și Proiectelor Europene, prin Autoritatea de Management pentru Programul Sănătate, a publicat miercuri, 13 decembrie 2023, Ghidul Solicitantului pentru Apelul de proiecte: „Măsuri sistemice de planificare, monitorizare și control al calității programului de screening pentru boli hepatice cronice – etapa I” din cadrul Priorității 1: Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive, FSE+ Obiectiv de politică 4, Obiectiv Specific ESO4.11.

Pentru acest apel de proiecte, solicitant eligibil este institutul sau unitatea sanitară publică cu personalitate juridică aflată în subordinea Ministerului Sănătății cu competențe în diagnosticarea, stadializarea și tratamentul bolilor hepatice cronice de la stadiul de hepatită până la ciroza hepatică decompensată și hepatocarcinom.

Alocarea totală pentru apelul de proiecte este de 3.200.000 de euro.

În contextul prezentului apel sunt vizate acțiuni de tipul ex: formarea personalului implicat în programul de screening; dezvoltare/ actualizare/ suport în implementarea de ghiduri/ protocoale/ standarde etc./ criterii certificare servicii; crearea de parteneriate/ rețele de centre de expertiză/ centre de screening/ centru de referință, etc.

Apelul va fi deschis în sistemul informatic MySMIS2021 în perioada 18 decembrie 2023 – 09 februarie 2024.

**Documente**

[PS - Ghid screening boli hepatice.zip](https://www.fonduri-structurale.ro/descarca-document/65709)

Sursa: MIPE

\*

ADR VEST: Șase noi apeluri de proiecte lansate prin PR Vest: peste 131 de milioane de euro pentru revitalizare și regenerare urbană în municipiile și orașele Regiunii Vest

**Agenția pentru Dezvoltare Regională Vest** a lansat astăzi, 13 decembrie 2023, șase noi apeluri de proiecte în cadrul **Programului Regional Vest 2021-2027** prin publicarea Ghidului final al solicitantului de finanțare pentru ***Intervenția regională 7.1A – Revitalizare și regenerare urbană.*** Un buget total de **131,18 milioane euro** prin aceste apeluri, pentru investiții în revitalizare și regenerare urbană în Regiunea Vest.

**Programul Regional Vest** promovează creșterea accesului populației la spații publice atractive și de calitate și finanțează investiții în amenajarea integrată a spațiilor publice urbane, reconversia lor funcțională, acolo unde este cazul, reconfigurarea geometriei stradale și reorganizarea fluxurilor și funcțiunilor acestor zone.

**Se vor finanța proiecte pentru redarea spațiilor publice cetățenilor**, cum ar fi: *amenajarea de piețe și piațete publice, zone pietonale, inclusiv transformarea unor străzi urbane în zone pietonale, spații comune sau de promenadă, noi amenajări în spațiile verzi existente - scuaruri, parcuri și grădini publice, respectiv spații verzi-albastre existente – malurile cursurilor de apă și lacurilor, canale șamd., măsuri pentru asigurarea conexiunilor de circulație nemotorizată - alei pietonale, trotuare, piste pentru bicicliști, scări de acces, podețe, pasarele, poduri,* etc.

Totodată, **pe lista investițiilor finanțabile intră** *crearea de spații și facilități pentru activități recreative de mici dimensiuni în cartierele rezidențiale, în zonele centrale și istorice dens populate*, care nu implică desfășurarea de activități economice - *locuri de joacă pentru copii, spații pentru sport și socializare, inclusiv pentru deținătorii de animale de companie* etc.

De asemenea, în cadrul acestor apeluri de proiecte sunt eligibile inclusiv *renovarea feței urbane a clădirilor publice deținute de autorități și instituții publice locale, inclusiv imobile de patrimoniu*, în procent limitat, și *activitățile de reconversie în folosul cetățenilor a unor zone sau terenuri degradate, abandonate, nefolosite sau cu funcțiuni neadecvate ori depășite.*

**Complementar se vor finanța:** *activități integrate pentru asigurarea securității în spațiile publice regenerate - iluminat public și supraveghere video, facilități wi-fi și acces la soluții digitale; achiziția de mobilier urban - bănci, rastele pentru biciclete și coșuri de gunoi, realizarea de toalete publice, cișmele, fântâni arteziene/ jocuri de apă, pergole, scene mobile, panouri de informare și indicatoare de orientare, amenajări pentru sport, joc și recreere, facilități pentru activități culturale, lucrări de iluminat arhitectural etc.; măsuri de accesibilizare pentru persoanele cu nevoi speciale și cu mobilitate redusă, nevăzători sau hipoacuzici; acțiuni de protejare a biodiversității.*

**Pot beneficia de aceste finanțări** unitățile administrativ-teritoriale municipii reședință de județ, municipii și orașe din Regiunea Vest, inclusiv cele aferente ITI Valea Jiului, individual sau în parteneriat cu consilii județene, respectiv cu instituții publice de interes local, în cazul în care acestea din urmă dețin clădiri cu funcțiuni publice, pentru activitățile de renovare a feței urbane a imobilelor.

Prin noul ghid publicat s-au lansat **șase apeluri de proiecte**, cu termen limită de depunere în sistemul informatic MySMIS2021/SMIS2021+, după cum urmează:

* Patru apeluri competitive, câte unul pentru orașele din fiecare județ - Arad, Caraș-Severin, Hunedoara (fără cele din ITI Valea Jiului) și Timiș;
* Două apeluri necompetitive – unul pentru municipiile reședință de județ și celelalte municipii din Regiunea Vest (fără ITI Valea Jiului) și un apel pentru municipiile și orașele din ITI Valea Jiului.

Valoarea minimă a unui proiect va fi de **500.000 de euro**, iar cea maximă de **15 milioane de euro** în cazul municipiilor reședință de județ, **10 milioane de euro** pentru celelalte municipii și **5 milioane de euro** pentru orașe. Procentul contribuției proprii a solicitantului este de minimum 2% din valoarea totală eligibilă a investiției.

Administrațiile locale au la dispoziție trei luni pentru a pregăti proiectele, cererile de finanțare în cadrul acestor apeluri putând fi depuse în perioada **13.03.2024, ora 8:00-13.11.2024, ora 8:00.**

**Ghidul de finanțare pentru Intervenția regională 7.1A – Revitalizare și regenerareurbană**, inclusiv anexele acestuia, pot fi consultate [**aici**](https://www.vest.ro/prioritatea-7-regiune-pentru-oameni/regenerare-urban)**.**

Sursa: ADRVest

\*

AFIR prelungește perioada de depunere a proiectelor pentru Schema de ajutor privind sprijinirea investiţiilor în noi capacităţi de producere a energiei electrice produsă din surse regenerabile pentru autoconsumul întreprinderilor din cadrul sectorului agricol și industriei alimentare până pe 31 ianuarie 2024

AFIR anunță prelungirea până la data de 31 ianuarie 2024, ora 23:59 a sesiunii de depunere a solicitărilor de finanțare prin Schema de ajutor privind sprijinirea investițiilor în noi capacități de producere a energiei electrice produsă din surse regenerabile pentru autoconsumul întreprinderilor din cadrul sectorului agricol și industriei alimentare.Apelul de primire a cererilor de finanțare s-a deschis în data de 20 noiembrie 2023, ora 08:00, iar termenul limită, comunicat inițial, era 15 decembrie 2023.

Pentru schema de energie se aplică anunț concurențial, astfel încât depunerea propunerilor de proiecte are la bază procedura de ofertare concurențială și vor fi depuse și evaluate conform procedurii competitive pe baza punctajului obținut după încheierea sesiunii de depunere.

Pentru accesarea versiunii 4 a Ghidului pentru Schema de Energie regenerabilă, vă rugăm să intrați la:

<https://www.afir.ro/domenii-de-interventie/detalii-si-anexe-schema-energie/>

Sursa: AFIR

\*

AFIR a publicat versiunea finală a Ghidului solicitantului pentru intervenția DR-15 Investiții în exploatații pomicole

AFIR a publicat versiunea finală a Ghidului solicitantului pentru intervenția DR-15 Investiții în exploatații pomicole din cadrul PS PAC 2027. În baza acestui document se pot întocmi cererile de finanțare pentru investiții în sectorul pomicol, pentru care beneficiarii eligibili pot obține până la 1.500.000 euro/ proiect pentru investiții sau până la 300.000 euro în cazul proiectelor care propun doar achiziția de utilaje și de echipamente agricole. Sprijinului nerambursabil ajunge de maximum 65% din total costuri eligibile.

Beneficiarii acestei sesiuni sunt fermierii (cu excepția persoanelor fizice), cooperativele agricole și societățile cooperative care deservesc interesele membrilor, grupurile și organizațiile de producători recunoscute de MADR, constituite în baza legislației naționale în vigoare și care deservesc interesele acestora.

Alocarea financiară pentru sesiunea de depunere proiecte este de 151.383.527 Euro din care:

* Componenta înființare și modernizare exploatații pomicole - 142.383.527 Euro
* Componenta înființare și modernizare pepiniere pomicole – 9.000.000 Euro

Sesiunea se va desfășura în intervalul: 08 ianuarie 2024, ora 9.00 – 30 aprilie 2024, ora 16.00.

Pentru a consulta **Ghidul Solicitantului** și **Anexele** aferente domeniului de intervenție **DR-15 *„Investiții în exploatațiile pomicole”***, faceți click pe link-ul de mai jos:

<https://www.afir.ro/domenii-de-interventie/detalii-si-anexe-dr-15/>

Sursa: AFIR

\*

MADR: Se prelungește depunerea solicitărilor de finanțare pentru producerea de ENERGIE destinată autoconsumului până la 31 ianuarie 2024

Ministerul Agriculturii și Dezvoltării Rurale prelungește **până la data de 31 ianuarie 2024, ora 23:59,** sesiunea de depunere a solicitărilor de finanțare prin *Schema de ajutor privind sprijinirea investițiilor în noi capacități de producere a energiei electrice produsă din surse regenerabile pentru autoconsumul întreprinderilor din cadrul sectorului agricol și industriei alimentare.*

Reamintim că apelul de primire a cererilor de finanțare a fost deschis în data de **20 noiembrie 2023**, ora 08:00, iar termenul limită, comunicat inițial, era 15 decembrie 2023.

Pentru schema de energie se aplică anunț concurențial, astfel încât depunerea propunerilor de proiecte are la bază procedura de ofertare concurențială și vor fi depuse și evaluate conform procedurii competitive pe baza punctajului obținut după încheierea sesiunii de depunere.

Finanțarea pentru Schema de energie este asigurată din Fondul pentru modernizare, gestionat de Ministerul Energiei, administratorul schemei de ajutor de stat fiind Ministerul Agriculturii și Dezvoltării Rurale, prin Agenția pentru Finanțarea Investițiilor Rurale (AFIR).

**Alocarea stabilită** prin **schema de energie** pentru sesiunea în curs este de **150 de milioane de euro**, împărțită în funcție de capacitățile instalate la nivelul întreprinderii. Astfel, sunt alocați **100 de milioane de euro** pentru **capacități instalate mai mici de 1 Megawatt (MW)**, din care 10 milioane de euro pentru energie eoliană și 90 de milioane de euro pentru energie solară. Pentru **capacități instalate mai mari de 1MW alocarea totală** este de **50 de milioane de euro**, din care pentru energie eoliană alocarea este de 10 milioane de euro, iar pentru energie solară de 40 milioane de euro.

Valoarea ajutorului de stat este **100% nerambursabilă,** iar potențialii beneficiari **pot depune mai multe proiecte**, doar dacă investițiile vizează locuri de consum diferite, cu încadrarea în limita sumei de 20.000.000 euro/ beneficiar.

Pentru **energie eoliană**, finanțarea este de maximum 1.400.000 de euro/ MW pentru capacități instalate mai mici sau egale de 1 MW și de maximum 700.000 euro/ MW capacități instalate mai mari de 1 MW. Pentru **energia solară**, valoarea sprijinului este de până la 1.000.000 euro/ MW pentru capacități instalate mai mici sau egale de 1 MW și de până la 500.000 euro/ MW pentru capacități instalate mai mari de 1 MW.

**Beneficiarii eligibili** pentru Schema de Energie pot fi întreprinderile din sectorul agricol, întreprinderile din sectorul industriei alimentare, legal constituite și înregistrate la Oficiul Național al Registrului Comerțului (ONRC), precum și Organizații/ federații de organizații din domeniul îmbunătățirilor funciare (OUAI/ FOUAI), constituite conform legii.

În vederea întocmirii documentației necesare accesării acestei finanțări, potențialii beneficiari au la dispoziție Ghidul solicitantului și anexele aferente Schemei de ajutor de stat pentru energie regenerabilă pe pagina oficială a AFIR, [**www.afir.ro**](http://www.afir.ro/), în secțiunea *Finanțare*.

\*

PIDS: S-a lansat apelul noncompetitiv privind asigurarea alimentelor de baza/mese calde pentru persoanele defavorizate

Autoritatea de Management pentru Programul Incluziune și Demnitate Socială (PIDS) 2021-2027 din cadrul Ministerului Investițiilor și Proiectelor Europene a lansat marți, 12 decembrie 2023, apelul noncompetitiv „Sprijin pentru persoanele defavorizate în vederea asigurării alimentelor de baza/mese calde“, aferent Programului Incluziune și Demnitate Socială 2021-2027, Prioritatea 10. Ajutorarea persoanelor defavorizate (Sprijin pentru cele mai defavorizate persoane în cadrul obiectivului specific prevăzut la articolul 4 alineatul (1) litera (m) din Regulamentul FSE+ (ESO.4.13))

Proiectele pot fi depuse prin Sistemul informatic MySMIS2021 începând cu data de 12.12.2023, ora 16.00, până în data de 28.12.2023, ora 16.00.

**Documente**

[PIDS- Sprijin pentru persoanele defavorizate în vederea asigurării alimentelor de bazamese calde.zip](https://www.fonduri-structurale.ro/descarca-document/65688)

Sursa: MIPE

\*

APIA: A început depunerea cererilor de acord pentru finanţare aferente schemei de ajutor de stat pentru reducerea accizei la motorina utilizată în agricultură pentru anul 2024

 Agenţia de Plăţi şi Intervenţie pentru Agricultură (APIA) informează că în perioada 11.12.2023 – 03.01.2024 inclusiv, **se depun** **Cererile de acord pentru finanţare** **aferente schemei de ajutor de stat pentru reducerea accizei la motorina utilizată în agricultură pentru anul 2024**, astfel:

1. la Centrele Judeţene ale APIA sau al Municipiului Bucureşti pe raza cărora sunt situate exploatațiile agricole pentru care se solicită ajutorul de stat, sau
2. unde au fost depuse cereri de plată pentru schemele de sprijin pe suprafaţă.

**Cererea de acord prealabil se depune însoţită de următoarele documente**:

1. a) copie a documentelor de identitate și a documentelor de înregistrare;
2. b) adeverinţă eliberată de Primărie cu suprafețele agricole aflate în exploatare, inclusiv pentru spaţii protejate/cu efectivele de animale/păsări/familii de albine/ viermi de mătase, după caz;
3. c) adeverinţă eliberată de către Oficiul Național al Viei și al Produselor Vitivinicole pentru suprafețele cu vie, după caz;
4. d) situația suprafețelor și a structurii estimative a culturilor pentru care solicită ajutorul de stat și/sau producția de ciuperci estimată;
5. e) copia documentului care atestă înregistrarea/autorizarea sanitară veterinară pentru porci/ păsări/familii de albine/viermi de mătase, după caz;
6. f) situația privind calculul efectivului rulat/mediu estimat anual, în funcție de specie, întocmită de beneficiar;
7. g) dovada că solicitantul nu figurează ca debitor la organizaţiile de îmbunătăţiri funciare şi federaţiile de organizaţii de îmbunătăţiri funciare înscrise în Registrul naţional al organizaţiilor de îmbunătăţiri funciare, precum şi la Agenţia Naţională de Îmbunătăţiri Funciare, furnizorul de apă şi de electricitate, după caz;
8. h) copie de pe contractul de irigaţii/furnizare a apei, după caz;
9. i) cantitățile de motorină pentru care se solicită ajutorul de stat sub formă de rambursare pentru sectorul îmbunătățiri funciare;
10. j) angajamentul solicitantului persoana fizică cu privire la autorizarea ca persoană fizică autorizată sau întreprindere individuală, conform OUG nr. 44/2008, cu modificările și completările ulterioare, conform modelului anexa 5 din ordin.

**Acordul prealabil pentru finanţare prin rambursare se emite de către Centrele APIA, în termen de cel mult 20 zile lucrătoare de la data depunerii cererii de acord**.

Sursa: APIA

\*

POC: Erată la Instrucțiunea 68. În cadrul axei prioritare 1 - Cercetare & inovare a fost inclusă posibilitatea recepției la terminarea lucrărilor de construcții până la 31 mai 2024.

Autoritatea de Management pentru Programul Operațional Competitivitate a publicat în 12 decembrie 2023, *Erată la Instrucțiunea nr. 68* privind unele condiții specifice pentru Beneficiarii Axei Prioritare 1 – Cercetare, dezvoltare tehnologică și inovare în sprijinul competitivității economice și dezvoltării afacerilor, în contextul necesității de punere în aplicare a regulilor de închiderea a Programului Operațional Competitivitate 2014-2020.

Conform documentului, **se modifică articolul 2 cu includerea posibilității recepției la terminarea lucrărilor de construcții până la cel târziu 31 mai 2024.**

**Documente**

[POC - Erată la Instrucțiunea nr. 68.pdf](https://www.fonduri-structurale.ro/descarca-document/65687)

Sursa: MIPE

\*

MADR:A fost prelungită perioada de aplicare a prevederilor privind instituirea unei scheme de stat pentru reducerea accizei la motorina utilizată în agricultură

[](https://madr.ro/media/k2/items/cache/ba5306a1620f81008b2c01baa6dd1330_XL.jpg)În Ședința de Guvern din 8 decembrie 2023 a fost aprobată Hotărârea pentru prelungirea perioadei de aplicare a prevederilor HG nr. 1.174/2014 privind instituirea unei scheme de ajutor de stat pentru reducerea accizei la motorina utilizată în agricultură.

Prezentul act normativ vizează prelungirea termenului de aplicare a prevederilor HG nr.1174/2014, de la data de **31 decembrie 2023** până la data de **31 decembrie 2026**, având în vedere prorogarea termenului de aplicare a prevederilor Regulamentului (UE) nr.651/2014, care reprezintă temei legal pentru HG nr.1174/2014.

Beneficiarii acestei scheme de ajutor de stat pot fi:

* Producătorii agricoli, respectiv: persoane fizice autorizate, întreprinderile individuale și întreprinderile familiale și/sau persoane juridice, indiferent de forma de organizare și/sau organizațiile de îmbunătățiri funciare și federațiile de organizații de îmbunătățiri funciare și/sau organismele/organizațiile de testare a soiurilor, de cercetare, respectiv universitățile, institutele și stațiunile de cercetare-dezvoltare din domeniul agricol, indiferent de statutul lor juridic sau de modul lor de finanțare.

Ajutorul de stat se acordă beneficiarilor care depun la autoritatea competentă o cerere de acord prealabil pentru finanțare, iar aceasta confirmă în scris, sub rezerva verificărilor ulterioare, acordul prealabil pentru solicitarea finanțării.

Schema se aplică până la data de 31 decembrie 2026, iar măsura propusă prin această hotărâre nu are impact asupra bugetului de stat.

Sursa: MADR

🏵🏵🏵

Din Actualitatea Europeană

UE abordează problema „capcanei dezvoltării talentelor” prin lansarea unei noi cereri de exprimare a interesului adresate regiunilor

UE abordează problema „capcanei dezvoltării talentelor” prin lansarea unei noi cereri de exprimare a interesului adresate regiunilor, pentru ca acestea să valorifice talentele existente.

Comisia va oferi asistență tehnică unui număr de 10 regiuni ale UE pentru a le ajuta **să atragă, să păstreze și să dezvolte talente**. Pentru a selecta aceste regiuni, Comisia a lansat o **cerere de exprimare a interesului** vizând regiunile care sunt afectate în prezent de plecarea unei populații mai tinere.

Aceste plecări conduc la o scădere a populației în vârstă de muncă, la un număr scăzut de absolvenți de studii universitare și de învățământ superior și la dificultăți în păstrarea talentelor - o combinație cunoscută sub denumirea de „**capcana dezvoltării talentelor**”.

Întrucât mai multe state membre continuă să se confrunte cu aceste provocări, cererea de exprimare a interesului vizează 36 de regiuni din 11 state membre (Finlanda, Franța, Grecia, Italia, Letonia, Lituania, Polonia, Portugalia, România, Slovacia și Spania) care se confruntă cu o emigrare semnificativă a populației lor cu vârste cuprinse între 15 și 39 de ani. Cele 36 de regiuni au fost selectate pe baza ratei lor medii anuale de migrație a populației cu vârste cuprinse între 15 și 39 de ani.

**Data limită** de depunere a candidaturilor este **7 februarie 2024**. **Vor fi selectate maximum 10 regiuni** care vor beneficia de acest sprijin și de această consiliere, ambele furnizate de experți ai OCDE. Un comitet de experți ai Comisiei va selecta aceste regiuni, analizând provocările și nevoile fiecărei regiuni, motivația acestora de a primi sprijin din partea experților și eforturile lor actuale și viitoare de a utiliza atuurile regionale pentru a aborda provocările demografice.


Regiunile vor beneficia de analize detaliate, de recomandări politice și de planuri de acțiune adaptate la provocările lor teritoriale specifice. Această inițiativă se bazează, de asemenea, pe lucrările mai ample desfășurate de Comisie în contextul [Anului european al competențelor 2023](https://year-of-skills.europa.eu/index_en).

Cererea de exprimare a interesului se înscrie în cadrul [mecanismului de stimulare a talentelor](https://ec.europa.eu/regional_policy/policy/communities-and-networks/harnessing-talent-platform/talent-booster-mechanism_en), structurat pe opt piloni și instituit prin [comunicarea intitulată „Valorificarea talentelor în regiunile Europei”](https://ec.europa.eu/regional_policy/information-sources/publications/communications/2023/harnessing-talent-in-europe-s-regions_en). Mecanismul ajută regiunile UE afectate de declinul accelerat al populației în vârstă de muncă să formeze, să păstreze și să atragă persoanele cu competențele necesare pentru a atenua efectele tranziției demografice.

Mai multe informații cu privire la cererea de exprimare a interesului sunt disponibile [aici](https://ec.europa.eu/regional_policy/policy/communities-and-networks/harnessing-talent-platform/open-calls_en).

\*

Apărarea democrației – Comisia prezintă o propunere care urmărește să scoată din penumbră influențele străine mascate

Comisia Europeană a adoptat un pachet de măsuri privind apărarea democrației, în perspectiva alegerilor europene din 2024.

Elementul central al acestui pachet îl constituie o propunere legislativă care va **spori transparența și responsabilitatea democratică a activităților de reprezentare a intereselor desfășurate în numele țărilor terțe**, prin care se urmărește influențarea politicilor, a procesului decizional și a spațiului democratic. Pachetul include și **două recomandări, una care vizează promovarea unor alegeri libere, corecte și reziliente, și o a doua referitoare la participarea cetățenilor și a organizațiilor societății civile la procesul de elaborare a politicilor.**

Acest pachet își propune să abordeze amenințarea pe care o reprezintă ingerințele străine prin asigurarea unei transparențe sporite, încurajând, totodată, implicarea civică și participarea cetățenilor în cadrul democrațiilor noastre.

Conform unui sondaj [Eurobarometru](https://europa.eu/eurobarometer/surveys/detail/2971) recent, **81 % dintre europeni consideră că ingerințele străine în sistemele noastre democratice reprezintă o problemă gravă**, care trebuie soluționată. A venit momentul să scoatem din penumbră influențele străine mascate.

**Asigurarea transparenței activităților de reprezentare a intereselor desfășurate de entități străine**

UE este deschisă către lume și colaborează activ cu parteneri din întreaga lume. În momentul în care guvernele țărilor terțe recurg la activități de reprezentare a intereselor pentru a-și promova obiectivele și a influența procesele democratice din UE, trebuie să existe transparență cu privire la acest lucru. **Propunerea de norme armonizate** de astăzi **vizează să asigure un nivel comun ridicat de transparență și responsabilitate democratică** în întreaga UE în ceea ce privește campaniile de lobby și activitățile similare desfășurate de diferite entități în numele guvernelor unor țări terțe.

[Propunerea](https://commission.europa.eu/document/9cc58fb0-8b39-467c-8e66-38fd5f9b4992_en) prevede următoarele cerințe în materie de transparență:

* **Înregistrarea într-un registru de transparență**: entitățile care desfășoară activități de reprezentare a intereselor în numele unei țări terțe vor trebui să se înregistreze într-un registru de transparență. Statelor membre li se va solicita să creeze sau să adapteze în acest sens registrele naționale existente.
* **Accesul publicului:** principalele elementele de date referitoare la astfel de activități de reprezentare a intereselor vor fi puse la dispoziția publicului, ceea ce va asigura transparența și responsabilitatea democratică. Este vorba, de exemplu, de sumele anuale primite, de identitatea țărilor terțe în cauză și de obiectivele principale urmărite prin activitățile respective.
* **Păstrarea de evidențe:** entitățile care desfășoară activități de reprezentare a intereselor în numele unei țări terțe vor avea obligația să păstreze evidențe ale principalelor informații sau materiale legate de activitatea de reprezentare a intereselor pentru o perioadă de patru ani de la încheierea acestei activități.

Propunerea **prevede norme și garanții proporționale**, menite să evite utilizarea abuzivă a cerințelor de înregistrare pentru a restrânge drepturile fundamentale, cum ar fi libertatea de exprimare sau de asociere, sau pentru a restricționa în mod nejustificat spațiul civic, și anume:

* **Autoritățile de supraveghere independente** vor avea competența să solicite evidențe limitate numai în cazuri justificate în mod corespunzător și în mod proporțional.
* Autoritățile trebuie să se asigure că **înregistrarea nu este însoțită de consecințe negative**.
* **Posibilitatea acordării de derogări** de la obligația de a face publice informațiile în anumite cazuri justificate în mod corespunzător.
* Armonizarea deplină prevăzută în propunere **împiedică statele membre să mențină sau să introducă cerințe și practici în plus față de cele existente**.

Prin această propunere, Comisia urmărește să contribuie la stabilirea unor standarde, nu numai în UE, ci și la nivel mondial, cu privire la cum ar putea fi abordată problema influențelor străine într-un mod eficient și proporțional, cu respectarea deplină a drepturilor fundamentale.

**Consolidarea proceselor electorale din UE**

[Recomandarea](https://commission.europa.eu/document/c797a16d-f2f6-4540-baf8-a05e8bcb33df_en.) de astăzi [referitoare la procese electorale incluzive și reziliente în Uniune și la consolidarea caracterului european și a desfășurării eficiente a alegerilor pentru Parlamentul European](https://commission.europa.eu/document/c797a16d-f2f6-4540-baf8-a05e8bcb33df_en.) urmărește să promoveze standarde democratice înalte pentru alegerile din UE, sprijinind prezența ridicată la vot, participarea incluzivă și facilitând exercitarea drepturilor electorale. Recomandarea abordează, de asemenea, chestiunea protecției și a securității cibernetice a infrastructurii electorale și propune măsuri de reducere la minimum a riscurilor de imixtiune a țărilor terțe prin acordarea de finanțare partidelor politice, fundațiilor politice, organizațiilor responsabile cu organizarea campaniilor și candidaților. O dezbatere democratică liberă și echitabilă este bazată pe legalitate și pe fairplay. Recomandarea subliniază faptul că instrumentele de supraveghere nu ar trebui niciodată utilizate într-un mod care să interfereze cu dezbaterea democratică și că utilizarea unor astfel de instrumente pentru a-i viza pe actorii politici și pe jurnaliști în vederea obținerii unor câștiguri politice este inacceptabilă.

Conform sondajului [Eurobarometru](https://europa.eu/eurobarometer/surveys/detail/2971) recent, publicat la 6 decembrie, principala sursă de preocupare pentru cetățenii UE în contextul alegerilor din Europa este legată de faptul că cetățenii și-ar putea baza decizia de vot pe dezinformare (78 %), urmată de manipularea alegerilor prin atacuri cibernetice (72 %), de exercitarea unei influențe mascate asupra alegerilor de către țări străine (70 %) și de presiuni asupra cetățenilor de a vota într-un anumit mod (65 %).

**Promovarea participării incluzive a cetățenilor și a organizațiilor societății civile la elaborarea politicilor publice**

[Recomandarea referitoare la promovarea implicării cetățenilor și a organizațiilor societății civile la procesele de elaborare a politicilor publice](https://commission.europa.eu/document/fcb629fe-ca20-4019-b1f6-392c286fdedf_en.) urmărește să creeze și să mențină un mediu sigur și propice pentru organizațiile societății civile și apărătorii drepturilor omului, care să le permită acestora să participe efectiv la procesul democratic de elaborare a politicilor. De asemenea, recomandarea încurajează statele membre să dezvolte o abordare structurată cu privire la procesele de participare prin cadre previzibile, accesibile, transparente și incluzive. Animată de o intenție similară de a-și consolida cadrul pentru participarea cetățenilor, Comisia, dând astfel curs recomandărilor Conferinței privind viitorul Europei, a integrat grupurile de dezbatere ale cetățenilor europeni în procesul său de elaborare a politicilor. La începutul anului 2024, Comisia va lansa o versiune modernizată a portalului „Exprimați-vă părerea”, care va funcționa ca o platformă unică online pentru implicarea cetățenilor.

Conform sondajului [Eurobarometru](https://europa.eu/eurobarometer/surveys/detail/2971) recent, pentru aproape nouă din zece respondenți societatea civilă are un rol important în a promova și a proteja democrația și valorile comune.

**Etapele următoare**

Comisia așteaptă cu interes ca Parlamentul European și Consiliului să își asume pe deplin angajamentul de a avansa în mod decisiv cu privire la toate propunerile legislative din domeniul democrației înainte de alegerile parlamentare europene. În ceea ce privește cercul larg de actori naționali implicați, atât din sectorul public, cât și privat, Comisia așteaptă de la aceștia să asigure punerea în aplicare a Planului de acțiune pentru democrația europeană și a acestui nou pachet de măsuri privind apărarea democrației.

În perspectiva alegerilor europene din 2024, Comisia va promova desfășurarea de **dialoguri preelectorale** și colaborarea cu platformele online și cu alți semnatari ai Codului de bune practici privind dezinformarea, pe baza angajamentelor existente asumate de semnatari privind transparența publicității politice și cooperarea, explorând totodată noi modalități de a aborda amenințarea pe care o pot reprezenta noile instrumente bazate pe IA în ceea ce privește dezinformarea.

**Context**

În Uniunea Europeană, cetățenii își pot exprima liber opiniile și pot participa la viața democratică, își pot alege reprezentanții politici și au un cuvânt de spus cu privire la viitorul lor. Există alegeri la nivel european și, din acest punct de vedere, așteptăm cu nerăbdare anul 2024. Democrația și drepturile și libertățile asociate acesteia sunt elemente centrale ale societăților noastre deschise și transparente. Dar democrația are și dușmani. Regimurile autoritare o consideră o amenințare. Unele regimuri au încercat să exploateze diviziunile din sânul societăților noastre și au stârnit neîncredere în instituțiile noastre. Ele răspândesc dezinformarea cu scopul de a slăbi vocea democratică a cetățenilor și a societății civile și a perturba desfășurarea campaniilor electorale.

Pachetul de măsuri privind apărarea democrației se bazează pe inițiativele anterioare ale Comisiei de apărare a democrației europene, inclusiv pe [Planul de acțiune pentru democrația europeană](https://commission.europa.eu/strategy-and-policy/priorities-2019-2024/new-push-european-democracy/european-democracy-action-plan_ro). La trei ani de la adoptarea sa, punerea în aplicare a [Planului de acțiune pentru democrația europeană](https://commission.europa.eu/strategy-and-policy/priorities-2019-2024/new-push-european-democracy/european-democracy-action-plan_ro) este în plină desfășurare. UE promovează desfășurarea de alegeri libere și corecte și o participare democratică puternică, sprijină mass-media liberă și independentă și combate dezinformarea în interiorul și în afara UE.


Alte inițiative ale Comisiei de protejare a democrației noastre sunt ciclul anual de raportare privind statul de drept, recentele inițiative anticorupție și în materie de etică, precum și raportul din 2022 privind punerea în aplicare a Cartei drepturilor fundamentale, care s-a axat pe spațiul civic.

Pachetul de măsuri privind apărarea democrației prezentat astăzi include o [Directivă privind transparența activităților de reprezentare a intereselor desfășurate în numele țărilor terțe](https://commission.europa.eu/document/9cc58fb0-8b39-467c-8e66-38fd5f9b4992_en), o [comunicare care analizează activitatea desfășurată în cadrul Planului de acțiune pentru democrația europeană](https://commission.europa.eu/document/5d470456-641c-4248-951c-0ff1d52627fe_en), o [Recomandare referitoare la procese electorale incluzive și reziliente în Uniune și la consolidarea caracterului european și a desfășurării eficiente a alegerilor pentru Parlamentul European](https://commission.europa.eu/document/c797a16d-f2f6-4540-baf8-a05e8bcb33df_en) și o [Recomandare referitoare la promovarea implicării și a participării efective a cetățenilor și a organizațiilor societății civile la procesele de elaborare a politicilor publice](https://commission.europa.eu/document/fcb629fe-ca20-4019-b1f6-392c286fdedf_en). De asemenea, Comisia a publicat astăzi rezultatele unui [sondaj Eurobarometru](https://europa.eu/eurobarometer/surveys/detail/2966) complementar [privind democrația](https://europa.eu/eurobarometer/surveys/detail/2966).

\*

Comisia publică prima listă a Uniunii privind medicamentele esențiale pentru a aborda situațiile de penurie

Comisia Europeană a publicat **prima listă a Uniunii cu medicamente esențiale**, împreună cu Agenția Europeană pentru Medicamente (EMA) și cu șefii agențiilor pentru medicamente din statele membre (HMA).

Publicarea vine în continuarea angajamentului asumat în [Comunicarea Comisiei privind combaterea penuriilor de medicamente în UE](https://commission.europa.eu/system/files/2023-10/Communication_medicines_shortages_EN_0.pdf) de a accelera lucrările privind această listă, anunțată inițial în propunerea de reformă a UE în domeniul farmaceutic. Este o parte importantă a eforturilor depuse de UE în cadrul uniunii europene a sănătății pentru a se asigura că pacienții dispun de medicamentele de care au nevoie, promovând securitatea aprovizionării cu medicamente esențiale și prevenind apariția situațiilor de penurie. Publicarea face parte, de asemenea, din eforturile UE de a-și îmbunătăți reziliența și autonomia strategică în fața provocărilor geopolitice și neprevăzute.

Un medicament este inclus pe lista cu medicamente esențiale atunci când este esențial pentru a asigura furnizarea și continuitatea asistenței medicale de calitate și pentru a garanta un nivel ridicat de protecție a sănătății publice în Europa. Această primă listă a Uniunii cu medicamente esențiale conține **peste 200 de substanțe active** **utilizate în medicamente de uz uman**, care sunt considerate esențiale în țările UE/SEE.

Includerea pe această listă nu indică probabilitatea ca un medicament să se confrunte cu o penurie în viitorul apropiat. Aceasta înseamnă, mai degrabă, că este **extrem de important să se evite penuria pentru aceste medicamente specifice**, deoarece indisponibilitatea lor ar putea cauza vătămări grave pacienților și ar putea reprezenta provocări semnificative pentru sistemele de sănătate.

Lista a fost elaborată împreună cu EMA și cu toate statele membre ale UE. Întocmirea ei urmează o **metodologie strictă** de evaluare a caracterului esențial, elaborată inițial în cadrul dialogului structurat al Comisiei privind securitatea aprovizionării cu medicamente, lansat în cadrul strategiei farmaceutice, care a fost realizat în 2021 și a tras învățăminte din pandemia de COVID-19. Au fost consultate principalele grupuri de părți interesate, inclusiv pacienții și organizațiile profesionale din domeniul sănătății și asociațiile industriale.

Asigurarea **aprovizionării neîntrerupte cu medicamentele esențiale** de pe lista Uniunii reprezintă o prioritate majoră pentru Comisie. Comisia va lua toate măsurile necesare pentru a colabora îndeaproape cu statele membre și cu părțile interesate relevante pentru a preveni deficitele, inclusiv pentru a pune în aplicare măsuri suplimentare, dacă este necesar.

**Etapele următoare**

Lista Uniunii cu medicamente esențiale va fi **revizuită anual**. După cum s-a anunțat în [Comunicarea privind combaterea penuriilor de medicamente în UE](https://commission.europa.eu/system/files/2023-10/Communication_medicines_shortages_EN_0.pdf), lista medicamentelor esențiale va fi utilizată pentru a sprijini și a accelera analiza Comisiei cu privire la vulnerabilitățile lanțurilor de aprovizionare cu medicamentele esențiale incluse pe listă, în urma unei abordări în etape.

Pe această bază, Comisia și EMA, împreună cu statele membre (prin intermediul Grupului de coordonare privind deficitele de medicamente și siguranța medicamentelor), pot recomanda măsuri de remediere a acestor vulnerabilități. Acest lucru ar urma să fie realizat, după caz, în consultare cu alianța pentru medicamente esențiale, care urmează să fie înființată la începutul anului 2024.

**Informații suplimentare**

[Lista Uniunii cu medicamente esențiale și întrebări și răspunsuri](https://www.ema.europa.eu/en/human-regulatory-overview/post-authorisation/medicine-shortages-and-availability-issues/availability-critical-medicines-and-during-crises)

[Reforma legislației UE în domeniul farmaceutic](https://commission.europa.eu/strategy-and-policy/priorities-2019-2024/promoting-our-european-way-life/european-health-union/reform-eu-pharmaceutical-legislation_ro)

\*

Comisia Europeană anunță câștigătorii celei de a treia ediții a Premiului UE pentru siguranța produselor

 Comisia Europeană organizează ediția din 2023 a Premiului UE pentru siguranța produselor. Premiul încurajează și recompensează inițiativele antreprenoriale inovatoare și studiile de cercetare care aduc un plus de siguranță consumatorilor, respectând standarde mai stricte în acest domeniu decât cerințele legale. Au fost premiate șase inițiative ale întreprinderilor și patru proiecte de cercetare pentru contribuția lor remarcabilă la siguranța consumatorilor.

La ediția din acest an a evenimentului au fost invitate să își prezinte ideile IMM-uri și întreprinderi mai mari, precum și cercetători debutanți și cercetători cu experiență. La categoria întreprinderi, concursul s-a axat pe inițiative care sporesc siguranța tinerilor. Cercetătorii din orice disciplină a căror activitate contribuie la îmbunătățirea siguranței produselor au fost, de asemenea, invitați să își depună candidatura.

**Câștigătorii ediției din 2023 a Premiului pentru siguranța produselor sunt:**

**La categoria IMM-uri**

* **MEDALIA DE AUR**: [PUKY](https://www.eightshot.com/) (Germania), pentru bicicleta montană Eightshot proiectată special pentru siguranța adolescenților;
* **MEDALIA DE ARGINT**: [Onanoff](http://www.storyphones.com/) (Țările de Jos), pentru StoryPhones, o alternativă la ecrane, mai sănătoasă, de divertisment;
* **MEDALIA DE BRONZ**: [TerrainQ Solutions](https://www.terrainq-solutions.com/) (Germania), pentru algoritmul Cart Guard, care le permite consumatorilor să identifice oferte sigure atunci când fac cumpărături online.

**La categoria întreprinderi mari**

* **MEDALIA DE AUR**: [VARTA](https://www.varta-ag.com/) (Germania), pentru caracteristicile de siguranță extinse ale bateriilor externe, ce iau în calcul o utilizare necorespunzătoare previzibilă a produselor;
* **MEDALIA DE ARGINT:** [Essity](https://www.libresse.com/) (Suedia), pentru lenjeria menstruală destinată adolescentelor, care combină în mod eficace sustenabilitatea și siguranța;
* **MEDALIA DE BRONZ:** [Mega](file:///C:\Users\lombant\AppData\Local\Microsoft\Windows\INetCache\Content.Outlook\H57WWS1L\%E2%80%A2%09https:\www.everyday.gr\en\) (Grecia) pentru absorbantele igienice inovatoare EveryDay și pentru campaniile sale educaționale originale.

**La categoria cercetători debutanți**

* **MEDALIA DE AUR:** Eduard Fosch-Villaronga și Hadassah Drukarch pentru [studiile](https://doi.org/10.1007/s12369-023-00974-6) lor inovatoare privind importanța includerii diversității în proiectarea roboților, în procedurile de testare și în standardele de siguranță.

**La categoria cercetători cu experiență**

* **MEDALIA DE AUR:** Frederik Dikkers, Tjark Ebels, Frans Ooms și Marnix Wagemaker pentru [invenția](https://research.rug.nl/en/publications/fused-button-battery) pe care au brevetat-o privind bateriile de tip pastilă cu autostingere;
* **MEDALIA DE ARGINT (*ex-aequo*)**: Max Fuchs, Amit Jadhav, Advaith Jaishankar, Caroline Cauffman și Gerasimos Spanakis, precum și Andreas Stöckl, Anna Maschek, Robert Bauer și Johanna Trauner-Karner pentru studiile lor privind detectarea aspectelor legate de siguranța produselor pe baza recenziilor online ale consumatorilor (a se vedea [aici](https://doi.org/10.1145/3594536.3595145) și [aici](https://eusafety2023.landsbjorg.is/conference/speakers/nanar/5730/andreas-stoeckl))

**Context**

O dată la doi ani, Premiul UE pentru siguranța produselor promovează inițiative de afaceri inovatoare care depun eforturi suplimentare în beneficiul consumatorilor, sporind astfel nivelul de protecție în întreaga Europă. În 2023, cu ocazia celei de a treia ediții, premiul a recompensat, de asemenea, cercetătorii care lucrează în domeniul siguranței produselor de consum. La concurs s-au putut înscrie întreprinderi și cercetători din statele membre ale UE, precum și din Islanda, Liechtenstein și Norvegia. S-au înscris întreprinderi mici și mari și cercetători din 12 țări europene. În urma unei preselecții, un juriu format din experți în materie de politici și siguranță a selectat finaliștii pentru fiecare categorie. Întreprinderile preselecționate au fost apoi examinate pe baza unor criterii recunoscute la nivel internațional de responsabilitate socială a întreprinderilor.

Premiul le oferă câștigătorilor o recunoaștere pe scară largă și îi poziționează în calitate de campioni în domeniul siguranței produselor. Întreprinderile câștigătoare pot utiliza logoul premiului în activitățile lor promoționale. Cercetătorii vor avea posibilitatea de a-și prezenta activitatea în cadrul inițiativei emblematice „[Săptămâna internațională a siguranței produselor](https://ec.europa.eu/safety-gate/#/screen/pages/safetyWeek2022)”.

**Informații suplimentare**

[Premiul UE pentru siguranța produselor](https://ec.europa.eu/safety-gate/#/screen/pages/safetyAward)

[Săptămâna internațională a siguranței produselor](https://ec.europa.eu/safety-gate/#/screen/pages/safetyWeek2022)

\*

O propunere a Comisiei pentru consolidarea pieței unice prin eliminarea obstacolelor juridice și administrative din regiunile transfrontaliere ale Europei

Comisia a adoptat o propunere modificată de **regulament privind facilitarea soluțiilor transfrontaliere**, pentru a ajuta statele membre să soluționeze obstacolele care afectează viața cotidiană a celor **150 de milioane de cetățeni europeni** din regiunile transfrontaliere ale Europei.

Printre obstacolele cu care se confruntă cetățenii, întreprinderile și administrațiile publice din aceste regiuni se numără **standarde tehnice diferite sau dispoziții administrative și juridice naționale care nu iau în considerare dimensiunea transfrontalieră**. Acestea pot afecta dezvoltarea infrastructurii și funcționarea serviciilor publice transfrontaliere. Astfel de obstacole perturbă viața comunităților transfrontaliere, de exemplu prin reducerea accesului la serviciile de sănătate (inclusiv în situații de urgență) și prin limitarea capacității lor de a-și coordona eforturile de răspuns în caz de dezastre și de a colabora în cadrul unor proiecte comune de infrastructură, printre altele.

Eliminarea acestor obstacole ar îmbunătăți în mod semnificativ funcționarea **pieței unice a UE.** Un [studiu](https://ec.europa.eu/regional_policy/en/information/publications/studies/2017/quantification-of-the-effects-of-legal-and-administrative-border-obstacles-in-land-border-regions) finanțat de Comisie estimează că **eliminarea a 20 % dintre obstacolele juridice și administrative actuale** ar conduce la o **creștere cu 2 % a PIB-ului** în regiunile transfrontaliere și ar determina crearea a peste **un milion de locuri de muncă**.

**Ce înseamnă regulamentul în practică?**

Comisia le propune statelor membre să înființeze **puncte de coordonare transfrontalieră** (PCT), un nou serviciu care va evalua toate solicitările referitoare la obstacolele potențiale transmise de părțile interesate frontaliere și va acționa ca o punte de legătură între acestea din urmă și autoritățile naționale. Regulamentul le oferă părților interesate garanția că vor primi un răspuns după evaluarea fiecărei solicitări, explicând modul în care vor fi tratate acestea.

Dacă există un obstacol real și dacă nu există niciun acord bilateral sau internațional de cooperare care ar putea fi utilizat pentru a implementa o soluție, statele membre pot aplica **Instrumentul de facilitare transfrontalieră**, o procedură standard voluntară, menită să soluționeze obstacolele administrative și juridice din regiunile transfrontaliere. Fiecare solicitare trebuie să primească un răspuns, însă decizia de a soluționa sau nu un obstacol rămâne prerogativa autorităților naționale competente.

Regulamentul propune, de asemenea, crearea unei rețele de PCT, împreună cu Comisia, care să servească drept forum pentru schimbul de bune practici și de cunoștințe.

**Context**

În mai 2018, Comisia a propus un regulament privind un mecanism de soluționare a obstacolelor juridice și administrative în context transfrontalier ([propunerea MTFE](https://eur-lex.europa.eu/legal-content/RO/TXT/?uri=COM:2018:373:FIN)). Cu toate acestea, Parlamentul și Consiliul nu au ajuns la niciun acord cu privire la acest dosar. În septembrie 2023, Parlamentul a adoptat **o rezoluție legislativă din proprie inițiativă**, în care adresa Comisiei recomandăriîn vederea depășirii impasului cu privire la propunerea MTFE. Prin noul regulament privind **facilitarea soluțiilor transfrontaliere**, Comisia își modifică propunerea din 2018, ținând seama în mod corespunzător de preocupările și de recomandările formulate de cei doi colegiuitori, dar menținându-și totodată obiectivul inițial privind soluționarea obstacolelor care perturbă viața comunităților transfrontaliere. Propunerea Comisiei urmează să fie discutată de Parlament și de Consiliu.

Propunerea vine în completarea unei serii de inițiative ale Comisiei vizând sprijinirea regiunilor frontaliere, cum ar fi inițiativa „[b-solutions](https://www.b-solutionsproject.com/)”, lansată în 2018 cu scopul de a oferi sprijin juridic autorităților publice pentru identificarea cauzelor profunde ale obstacolelor juridice și administrative și pentru explorarea unor posibile soluții. Cunoștințele dobândite din cele peste 150 de cazuri identificate au arătat că un instrument juridic european precum cel propus astăzi ar contribui la soluționarea a peste o treime din cazuri.

În 2021, Comisia a publicat, de asemenea, un raport intitulat [„Regiunile frontaliere ale UE – laboratoarele vii ale integrării europene”](https://eur-lex.europa.eu/legal-content/RO/TXT/PDF/?uri=COM:2021:393:FIN&from=EN), care demonstrează efectele pozitive ale soluționării obstacolelor transfrontaliere – atât pentru regiunile frontaliere, cât și pentru Uniune în general. Acest raport a inclus o reflecție asupra unora dintre lecțiile învățate în contextul pandemiei de COVID-19 și o analiză a obstacolelor transfrontaliere apărute din cauza restricțiilor impuse.

**Pentru informații suplimentare**

[Regulamentul privind facilitarea soluțiilor transfrontaliere](https://ec.europa.eu/regional_policy/sources/policy/cooperation/european-territorial/proposal-facilitating-cross-border-solutions_en.pdf)

[Propunerea din 2018 privind un mecanism transfrontalier european](https://eur-lex.europa.eu/legal-content/RO/TXT/?uri=COM:2018:373:FIN)

[Raportul „Regiunile frontaliere ale UE: laboratoare vii ale integrării europene”](https://eur-lex.europa.eu/legal-content/RO/TXT/PDF/?uri=COM:2021:393:FIN&from=EN)

[Raportul privind cuantificarea efectelor obstacolelor juridice și administrative frontaliere în regiunile frontaliere terestre](https://ec.europa.eu/regional_policy/en/information/publications/studies/2017/quantification-of-the-effects-of-legal-and-administrative-border-obstacles-in-land-border-regions)

[@ElisaFerreiraEC](https://twitter.com/ElisaFerreiraEC)

[@EUinmyRegion](https://twitter.com/EUinmyRegion)

\*

Omagiu al PE pentru Jina Mahsa Amini și mișcarea de protest a femeilor iraniene

**Premiul PE pentru libertatea de gândire pe 2023 a fost acordat Jinei Mahsa Amini și mișcării „Femeie, Viață, Libertate” din Iran, într-o ceremonie care a avut loc pe 12 decembrie.**

[[](https://www.europarl.europa.eu/resources/library/images/20231212PHT15854/20231212PHT15854_original.jpg)](https://www.europarl.europa.eu/resources/library/images/20231212PHT15854/20231212PHT15854_original.jpg" \o "Deschidere într-o nouă fereastră" \t "_blank)*Laureaţii Premiului Saharov 2023 la ceremonia de decernare de la Strasbourg © Uniunea Europeană, 2023 - Sursa: PE*

Laureatele au fost reprezentate de Saleh Nikbakht, profesor şi avocat al familiei Jinei Mahsa Amini, și de Afsoon Najafi şi Mersedeh Shahinkar, apărătoare ale drepturilor femeilor iraniene care au părăsit Iranul în 2023.

La deschiderea ceremoniei de decernare a premiului, președinta Roberta Metsola a declarat: „Premiul Saharov pentru libertatea de gândire, acordat anul acesta Jinei Mahsa Amini și mișcării „Femeie, Viață, Libertate” din Iran, este un omagiu adus tuturor femeilor, bărbaţilor şi tinerilor curajoşi şi perseverenţi care, în ciuda faptului că sunt supuşi unei presiuni uriaşe, continuă să lupte pentru drepturile lor şi să ceară o schimbare. Parlamentul European vă aude şi vă sprijină. Nu sunteţi singuri.”

Jina Mahsa Amini, o tânără iraniană de 22 de ani de etnie kurdă, a fost arestată de poliția din Teheran pe 13 septembrie 2022, fiind acuzată că nu a respectat legile stricte din această țară privind purtarea vălului islamic. Ea a murit în spital, trei zile mai târziu, din cauza abuzurilor fizice la care a fost supusă în detenție. Moartea ei a provocat proteste masive în întreaga țară, care au fost conduse de femei. Sub sloganul „Femeie, Viață, Libertate”, femeile protestează, de la moartea Jinei Mahsa Amini, împotriva legii vălului islamic și a altor legi discriminatorii.

În 8 decembrie 2023, aflaţi în drum spre Franţa pentru a primi Premiul Saharov pentru libertatea de gândire, părinţii şi fratele Jinei Mahsa Amini au fost opriţi de autorităţile iraniene la aeroportul din Teheran şi le-au fost confiscate paşapoartele. Ei sunt acum supuşi unei interdicţii de călătorie. Sâmbătă, 9 decembrie, [preşedinta Roberta Metsola a solicitat regimului iranian să „renunţe la această decizie”](https://twitter.com/EP_President/status/1733535952566428094?s=20).

Familia a fost reprezentată la Strasbourg de avocatul acesteia, Saleh Nikbakht, care a citit mesajul transmis de mama Jinei Mahsa Amini, Mozhgan Eftekhari, în timpul ceremoniei: „Durerea Jinei mă va însoți mereu, iar ea a devenit nemuritoare pentru oamenii din întreaga lume. Cred cu tărie că numele ei, alături de cel al Ioanei d’Arc, va rămâne un simbol al libertății. Din locul natal al eternei Jina, vă transmit recunoștința mea nemărginită, precum și a familiei mele, și sper că veți rămâne hotărâți și mândri de alegerea pe care ați făcut-o. Să sperăm că nimănui nu îi va mai fi teamă să își declare libertatea.”

Înregistrarea ceremoniei poate fi urmărită [aici](https://multimedia.europarl.europa.eu/en/webstreaming/award-of-sakharov-prize_20231212-1200-SPECIAL-SAKHAROVPRIZE).

**Context**

În urma reprimării brutale a protestelor de către regimul iranian, Parlamentul European a condamnat în repetate rânduri situația dezastruoasă a drepturilor omului din această țară. În octombrie 2022, eurodeputații au cerut [sancțiuni împotriva oficialilor iranieni](https://www.europarl.europa.eu/news/ro/press-room/20220930IPR41936/pe-doreste-ca-ue-sa-ii-sanctioneze-pe-cei-responsabili-de-moartea-mahsei-amini) implicați atât în moartea Jinei Mahsa Amini, cât și în reprimarea exercitată de regimul aflat la putere. În [ianuarie 2023](https://www.europarl.europa.eu/news/ro/press-room/20230113IPR66652/parlamentul-solicita-mai-multe-sanctiuni-impotriva-regimului-iranian), deputații europeni au cerut mai multe sancțiuni împotriva regimului iranian. Ei au făcut totodată apel la UE să includă Garda Revoluționară Islamică pe lista organizațiilor teroriste. În noiembrie 2023, Parlamentul a adoptat o rezoluție privind [cele mai recente atacuri împotriva femeilor și a apărătorilor drepturilor femeilor din Iran](https://www.europarl.europa.eu/doceo/document/TA-9-2023-0429_RO.html), precum și detenția arbitrară a unor cetățeni UE în Iran și a solicitat crearea unui grup operativ al UE pentru a sprijini laureații Premiului Saharov și ai Premiului Nobel.

Înființat în 1988, [Premiul Saharov pentru libertatea de gândire](https://www.europarl.europa.eu/sakharovprize/ro/home), denumit astfel în onoarea fizicianului și disidentului politic sovietic Andrei Saharov, este decernat anual de Parlamentul European pentru a omagia persoanele și organizațiile care apără drepturile omului și libertățile fundamentale.

Aflați mai multe despre ceilalți finaliști ai Premiului Saharov din 2023 la [acest link](https://www.europarl.europa.eu/news/ro/press-room/20231009IPR06747/2023-sakharov-prize-finalists-chosen).

\*

Materii prime critice: PE asigură aprovizionarea și suveranitatea UE

**Parlamentul a dat undă verde planurilor pentru a îmbunătăți aprovizionarea UE cu materii prime strategice.**

Legea privind materiile prime critice este menită să îmbunătățească competitivitatea și suveranitatea Uniunii prin reducerea birocrației, promovarea inovării de-a lungul întregului lanț valoric și sprijinirea IMM-urilor. Ea urmărește și stimularea cercetării, dezvoltarea de materiale alternative și metode de extracție și de producție mai ecologice.

Legislația va introduce stimulente economice și un cadru de afaceri mai stabil și mai sigur pentru proiectele de extracție a minereurilor și de reciclare, cu proceduri de autorizare mai rapide și mai simple.

În cadrul negocierilor cu Consiliul, deputații europeni au insistat ca Uniunea să pună un accent mai puternic pe producția și extinderea tipurilor de materiale care pot înlocui materiile prime strategice. Ei au convenit introducerea unor obiective pentru a încuraja extracția unei cantități cât mai mari de materii prime din deșeuri. Deputații au insistat și că trebuie simplificate procedurile birocratice impuse companiilor, în special întreprinderilor mici și mijlocii (IMM-uri).

**Parteneriate strategice cu țări terțe**

Eurodeputații au evidențiat și că este important ca Uniunea să încheie parteneriate strategice cu țări terțe privind materiile prime critice, pentru a diversifica sursele de aprovizionare ale Uniunii, lucru de care ar beneficia toate părțile. Deputații au reușit să introducă măsuri care vor face posibile parteneriate pe termen lung, care vor asigura în țările partenere transferul de cunoștințe și de tehnologie, formarea și perfecționarea cunoștințelor pentru noi locuri de muncă, cu condiții de muncă și de remunerare mai bune, dar și tehnici de extracție și de procesare la cele mai înalte standarde ecologice.

**Citat**

Raportoarea [Nicola BEER](https://www.europarl.europa.eu/meps/ro/197437/NICOLA_BEER/home) (Renew, Germania) a declarat: „Această legislație reprezintă un cadru de politică industrială care va asigura o aprovizionare sustenabilă și sigură cu materii prime în Europa. Prin faptul că introducem stimulente economice în domenii specifice, ne asigurăm că investitorii privați beneficiază de siguranță în planificarea proiectelor. Introducem în acest scop puncte unice de contact pentru companii și proceduri simple și rapide de autorizare, cu termene clare pentru autoritățile naționale. Aceasta va îmbunătăți procedurile de extracție, procesare și reciclare în Europa.”

**Următorii pași**

Legislația a fost adoptată cu 549 voturi pentru, 43 împotrivă și 24 abțineri. Ea trebuie să fie aprobată oficial de Consiliu înainte de a fi publicată în Jurnalul Oficial.

**Context**

Mașinile electrice, panourile solare și telefoanele mobile conțin așa-numite „materii prime critice”, esențiale pentru tranziția verde și cea digitală ale Uniunii Europene. Pentru a asigura reziliența economică a Uniunii, dar și avansul său tehnologic și autonomia sa strategică, este extrem de important să garantăm aprovizionarea cu aceste materiale. Războiul Rusiei împotriva Ucrainei și politica din ce în ce mai agresivă a Chinei în domeniile industriei și comerțului au ca efect, printre altele, transformarea cobaltului, a litiului și a altor materii prime într-un factor geopolitic.

Având în vedere tranziția la nivel global spre energii din surse regenerabile și digitalizarea economiilor și societăților, se preconizează că cererea pentru aceste materii prime strategice va crește rapid în următoarele decenii.

Conferinţa privind viitorul Europei

Legislaţia privind materiile prime critice reflectă o serie de propuneri din cadrul Conferinţei privind viitorul Europei, şi anume propunerile 5 (consum sustenabil, modalităţi de ambalare şi producţie) şi 7 (reducerea dependenţei UE de actori străini în ce priveşte sectoarele economice cu importanţă strategică). Aceste iniţiative se concentrează pe sustenabilitate, autonomie economică şi rezilienţa sectoarelor economice strategice, teme cheie dezbătute în cadrul Conferinţei.

\*

PE propune norme privind candidații cap de listă înaintea alegerilor europene

 **Parlamentul și-a adoptat propunerile pentru îmbunătățirea dimensiunii democratice a alegerilor din 2024 și pentru sistemul candidaților cap de listă.**

Raportul, care a primit 365 voturi pentru, 175 voturi împotrivă și 71 abțineri, solicită măsuri pentru îmbunătățirea prezenței la vot la alegerile din 6-9 iunie 2024 dincolo de procentele înregistrate în 2019, care au reprezentat deja, la acea vreme, o creștere față de scrutinul anterior. Propunerea Parlamentului se concentrează pe maximizarea impactului campaniilor electorale, pe procedura post-electorală de numire a viitoarei Comisii și a președintelui acesteia, precum și pe garantarea faptului că toți cetățenii își pot exercita dreptul de vot.

**Perioada post-electorală**

Deputații europeni solicită ca legătura dintre preferințele alegătorilor, exprimate la urne, și alegerea Președintelui Comisiei să fie clară și credibilă. Ei afirmă că procesul de numire ar trebui să depindă de asigurarea unei majorități în Parlament, astfel cum prevede Tratatul de la Lisabona, și solicită, de asemenea, să se renunțe la acordurile încheiate în Consiliul European în spatele ușilor închise. Eurodeputații doresc un acord obligatoriu între Parlament și Consiliul European, care să asigure că partidele politice europene și grupurile parlamentare încep negocierile privind un candidat comun imediat după alegeri și înainte ca o propunere să fie formulată de Consiliul European.

Candidatul cap de listă al partidului care a obținut cele mai multe locuri în Parlament ar trebui să conducă prima rundă de negocieri, iar Președintele Parlamentului ar trebui să coordoneze acest proces, dacă va fi necesar. Deputații europeni doresc, în același timp, un „acord de legislatură” între partidele și grupurile politice, prin care s-ar putea asigura o majoritate în Parlament, ca bază pentru programul de lucru al Comisiei. Un astfel de acord ar fi și o garanție pentru votanții europeni că alegerile vor fi urmate de acțiuni coerente.

**Creșterea participării și garantarea dreptului de vot**

În același document, Parlamentul îndeamnă Consiliul să adopte rapid noua [lege electorală](https://www.europarl.europa.eu/news/ro/press-room/20220429IPR28242/norme-actualizate-privind-alegerile-europene-si-o-circumscriptie-paneuropeana) europeană și noile [norme pentru partidele politice europene și fundațiile politice europene](https://www.europarl.europa.eu/news/ro/press-room/20220909IPR40141/european-political-parties-and-foundations-meps-ready-to-negotiate-new-rules), astfel încât cel puțin acestea din urmă să fie aplicabile în campania din 2024. Partidele politice naționale și cele europene ar trebui să își desfășoare campaniile conform valorilor Uniunii și să confere o vizibilitate sporită dimensiunii europene a scrutinului.

Pentru a asigura că toți cetățenii Uniunii își pot exercita dreptul de vot, statele membre ar trebui să introducă măsuri care să faciliteze accesul la informații și la secțiile de votare pentru persoanele cu dizabilități. Deputații europeni doresc și să încurajeze implicarea cetățenilor europeni aparținând unor categorii specifice, cum ar fi cei care locuiesc în altă țară UE sau într-o țară terță și persoanele fără adăpost. Alte recomandări vizează protejarea procesului electoral de ingerințe externe și interne, prin garanții și măsuri mai solide de combatere a dezinformării. Deputaţii salută [acordul la care au ajuns co-legislatorii cu privire la publicitatea politică](https://www.europarl.europa.eu/news/ro/press-room/20230626IPR00819/political-advertising-deal-on-new-measures-to-crack-down-on-abuse), şi subliniază rolul important pe care îl joacă campania instituţională de informare, alături de organizaţiile societăţii civile, în a contribui la dezbaterea pe marginea politicilor europene, şi care vine în completarea campaniilor partidelor politice.

**Citate**

Coraportorul [Sven Simon (PPE, Germania)](https://www.europarl.europa.eu/meps/ro/197426/SVEN_SIMON/home) a declarat: „Alegătorii au nevoie de claritate în privința felului în care votul va afecta alegerea liderilor Uniunii și a politicilor acesteia. Nu trebuie să facem, la fel ca în 2019, promisiuni pe care nu le putem onora. Procedura candidaților cap de listă trebuie să devină din nou credibilă. Oricine va fi ales președinte al noii Comisii are nevoie de un mandat clar al alegătorilor și de o majoritate în Parlament.”

Coraportorul [Domènec Ruiz Devesa](https://www.europarl.europa.eu/meps/ro/127096/DOMENEC_RUIZ%20DEVESA/home) (S&D, Spania) a declarat: „Pregătim terenul pentru recomandări adresate partidelor politice europene de a consolida dimensiunea europeană a alegerilor din 2024. Siglele partidelor politice şi mesajele publice ale acestora trebuie sa devină mai vizibile. Ne dorim totodată să vedem proceduri post-electorale concrete, pentru a face mai vizibil rolul pe care îl joacă partidele politice europene și cetățenii în alegerea Președintelui Comisiei, şi să consolidăm drepturile electorale ale cetăţenilor europeni.”

Prin adoptarea acestui raport Parlamentul vine în întâmpinarea aşteptărilor cetăţenilor exprimate în cadrul Conferinţei privind viitorul Europei, şi anume propunerile 38(3), 38(4), 27(3) şi 37(4). Acestea privesc consolidarea relaţiei dintre cetăţenii şi reprezentanţii aleşi, precum şi combaterea dezinformării şi a ingerinţelor externe.

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/